title: Imperator Nikolai I (1894)

text: Alus tilattiin 1. tammikuuta 1886 Kaleeritelakalta Pietarista, missä köli laskettiin 4. elokuuta 1886. Alus laskettiin vesille 1. kesäkuuta 1889 ja valmistui heinäkuussa 1891.


title: Imperator Nikolai I (1894)

text: Alus siirrettiin vuoden 1904 lopulla telakalle, missä se varustettiin kontra-amiraali Nikolai Nebogatovin Tyynenmeren laivaston 3. laivueen lippulaivaksi. Se lähti laivueen mukana Liepajasta 15. tammikuuta 1905 Tyynellemerelle. Alus vaurioitui lievästi Tsushiman meritaistelussa, kun siihen osui yksi 12 tuuman, kaksi kahdeksan tuuman ja kaksi kuuden tuuman kranaattia. Aluksella sai surmansa viisi ja haavoittui 35 miestä. Alus antautui laivueen pääosan mukana seuraavana päivänä.


title: Imperator Nikolai I (1894)

text: Alus liitettiin 6. kesäkuuta 1905 keisarillisen Japanin laivastoon, joka nimesi sen "Ikiksi". Alus palveli tykistökoululaivana 12. joulukuuta 1910 saakka, jolloin alus luokiteltiin 1. luokan rannikkopuolustuslaivaksi ja koululaivaksi. Osa aluksen kuuden tuuman tykeistä poistettiin vuonna 1910 ja ne korvattiin kuudella 120 millimetrin 45 pituuskaliiperin tykeillä ja muutamalla 76,2 millimetrin 12 naulan tykillä.


title: Imperator Nikolai I (1894)

text: Alus poistettiin alusluettelosta 1. toukokuuta 1915 ja se upotettiin maalilaivana.


title: Mika Loppi

text: Mika Loppi on suomalainen speedway-kuljettaja. Hän ajaa kaudella 2016 Suomessa Porin Nopea Racingin riveissä sekä Ruotsissa 1 divisioonassa Team Finlandin joukkueessa.


title: Pikkulampi (Ylöjärvi)

text: Pikkulampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pikkulampi on osa Liesijoen aluetta.


title: Pikkulampi (Ylöjärvi)

text: Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee Vekaran kylän luoteispuolella Isonmäenvuoren ja Tervalammen välisellä alueella. Järven ympäristössä vuorottelevat suot ja kallioiset mäet. Pikkulammen erottaa viereisestä Vääräjärvestä mäki, jonka sivutse laskee 70 metriä pitkä laskuoja Vääräjärveen. Lampeen laskee kuusi suo-ojaa, jotka tuovat sekä lampea ympäröivältä suolta että kauemmasta Karvalamminsuolta niiden kuivatusvesiä. Rantaviivan pituus on 550 metriä. Ranta on kaakkoista puolta lukuun ottamatta soistunutta metsämaata. Lampi on autio eikä sinne johda teitä. Lähin tie ohittaa lammen 200 metriä etelässä ja sille pääsee Vekaran ja Vahon yhdistävältä tieltä.


title: British Independent Film Awards

text: British Independent Film Awards (BIFA) on vuosittainen elokuvapalkintogaala, jossa jaetaan palkintoja brittiläisille independent-elokuville.


title: British Independent Film Awards

text: BIFA perustettiin Raindance-elokuvajuhlien perustajien Suzanne Ballantynen ja Elliot Groven idean pohjalta vuonna 1998. Palkintojen ehdokkaat julkaistaan marraskuun alussa ja itse juhla järjestetään marraskuun lopussa tai joulukuun alussa vuosittain. Ehdolla olevien elokuvien tulee täyttää tietyt kriteerit, elokuvan tulee esimerkiksi olla tarkoitettu teatterilevitykseen ja sen budjetin tulee olla alle 10 miljoonaa puntaa.


title: British Independent Film Awards

text: BIFA:n suojelijoita ovat muun muassa näyttelijät Helen Mirren, Michael Sheen, Ewan McGregor, Bill Nighy, Tilda Swinton ja Ray Winstone.


title: British Independent Film Awards

text: Vuonna 2016 palkintokategoriat ovat seuraavat:


title: Pyydyslampi (Ylöjärvi)

text: Pyydyslampi on Pirkanmaalla Ylöjärvellä Vekaran kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pyydyslampi on osa Liesijoen aluetta.


title: Pyydyslampi (Ylöjärvi)

text: Lammen pituus on 550 metriä, leveys 150 metriä ja sen pinta-ala on 6,6 hehtaaria. Se sijaitsee yli kolme kilometriä Vekarasta luoteeseen Tantereenmaan kaakkoispuolella. Maasto lammen ympärillä on soistunutta metsämaata. Siihen laskee kymmenen suo- ja metsäojaa, joista kaksi ojista alkavat Tervalammen maatilan pelloilta. Suurin ojista laskee lammen eteläpäähän ja se on kilometrin mittainen luontaisesti mutkitteleva oja, joka on Ala-Majaveden laskuoja. Lammen oma laskuoja lähtee lammen luoteispäästä ja se laskee Siltanevan läpi Vuorijärveen. Lampi on melko matala, mikä näkyy runsaana vesikasvillisuutena sekä suurena ja 70 metriä pitkänä saarena. Rantaviivan pituus on 1,8 kilometriä. Sekä eteläpään että luoteispään rannat ovat avosuota. Lampi on autio eikä sinne johda teitä. Lammen rannan läheisyyteen pääsee kaakkoispuolen peltoa tai koillispuolen metsäautotietä pitkin.


title: Johan Venegas

text: Johan Alberto Venegas Ulloa (s. 27. marraskuuta 1988 Puerto Limón, Costa Rica) on costaricalainen jalkapalloilija. Pelipaikaltaan hän on keskikenttäpelaaja. Venegas edustaa Major League Soccerissa pelaavaa Montreal Impactia.


title: Arlen López

text: Arlen López (s. 21. helmikuuta 1993) on kuubalainen amatöörinyrkkeilyn olympiavoittaja ja maailmanmestari. 178 senttimetriä pitkä López kilpailee keskisarjassa. López edustaa Guantanamo-seuraa.


title: Arlen López

text: López saavutti olympiakultaa keskisarjasta vuoden 2016 kesäolympialaisista Rio de Janeirosta kaadettuaan finaalissa Uzbekistanin Bektemir Melikuzievin. MM-kilpailuista Lópezilla on yksi kulta vuodelta 2015. Vuoden 2015 Pan-Amerikan kisoista López saavutti kultaa keskisarjasta.


title: Arlen López

text: Keski-Amerikan ja Karibian kilpailuista Lópezilla on yksi kulta ja nuorten MM-kilpailuista niin ikään yksi kulta.


title: Rabbi Löw

text: Judah Löw ben Bezalel eli rabbi Löw (myös "Judah Loew ben Bezalel" ja "Judah ben Bezalel Löw", ; 1512 tai 1525 Poznań, Puola – 17. syyskuuta 1609 Praha, Tšekki) oli juutalainen filosofi, joka toimi pitkään Prahan ja Mikulovin rabbina. Juutalaisten oppineiden keskuudessa hänet tunnetaan akronyymillä MaHaRaL, joka tulee sanoista "”Moreinu Ha-Rav Loew”" (Opettajamme, rabbi Löw). Löw tunnetaan myös vanhasta Golem-tarusta, jonka mukaan Löw rakensi savesta golemin suojelemaan Prahan synagogaa ja ghettoa. Eräänä sapattia edeltäneenä perjantaina Löw oli unohtanut pysäyttää golemin, jolloin se yritti hyökätä synagogaan ja Löw joutui tuhoamaan sen. Kertomusten mukaan golemin jäänteet ovat Prahan Vanhanuuden synagogan ullakolla.


title: Rabbi Löw

text: Rabbi Löw on haudattu Prahan vanhalle juutalaiselle hautausmaalle.


title: Rabbi Löw

text: Löw syntyi Poznańin kaupungissa Puolassa. Hänen isänsä oli rabbi Bezalel, jonka suku oli kotoisin Pyhässä saksalais-roomalaisessa keisarikunnassa sijainneesta Wormsin kaupungista. Löwin setä Jacob ben Chajim (k. 1574) oli keisari Ferdinand I:n julistama keisarikunnan rabbi ("Reichsrabbiner") ja hänen veljensä oli tunnettu juutalainen oppinut.


title: Rabbi Löw

text: Löwistä tuli rabbi vuonna 1553.


title: Rabbi Löw

text: Löwillä oli vaimo, Pearl, jonka kanssa sai kuusi tytärtä ja pojan nimeltä Bezalel, josta tuli myös rabbi.


title: Luisito Pie

text: Luis "Luisito" Pie (s. 4. maaliskuuta 1994 Bayaguana) on dominikaanilainen taekwondoin ja olympiamitalisti. 183 senttimetriä pitkä ja 57 kilogrammaa painava Pie kilpailee alle 58-kiloisten sarjassa.


title: Luisito Pie

text: Pie saavutti pronssia alle 58-kiloisista vuoden 2016 kesäolympialaisista Rio de Janeirosta. Mitali oli Dominikaanisen tasavallan ainoa noissa olympialaisissa. Vuoden 2015 Pan-Amerikan kisoista Torontosta Pie saavutti hopeaa alle 58-kiloisista. Pan-Amerikan -mestaruuskilpailuista sekä Keski-Amerikan ja Karibian kisoista Piellä on molemmista yksi kultamitali.


title: Luisito Pie

text: Pien isä on haitilainen ja äidilläkin on sukujuuria Haitilla.


title: Katherine Waterston

text: Katherine Boyer Waterston (s. 3. maaliskuuta 1980 Westminster, Lontoo, Englanti) on englantilaissyntyinen yhdysvaltalainen näyttelijä. Hänet tunnetaan muun muassa rooleistaan elokuvissa "Inherent Vice" (2014), "Steve Jobs" (2015) ja "Ihmeotukset ja niiden olinpaikat" (2016). Vuonna 2017 hän esiintyy elokuvassa "".


title: Haiti kesäolympialaisissa 2016

text: Haiti osallistui Rio de Janeiron olympialaisiin vuonna 2016 kymmenen urheilijan joukkueella. Lipunkantajana avajaisissa toimi painija Asnage Castelly.


title: Haiti kesäolympialaisissa 2016

text: Haiti sai kolme paikkaa Rio de Janeiron olympialaisten yleisurheiluihin.


title: Ummikot ulkomailla

text: Ummikot ulkomailla on 19. tammikuuta 2016 Nelonen-kanavalla alkanut tositelevisiohjelma, jossa seurataan ensimmäiselle ulkomaanreissuille lähteviä suomalaisia. Juontajana toimii Sara Sieppi. Toinen tuotantokausi alkaa 21. syyskuuta 2016 Jim-kanavalla, jota juontaa Jukka Rasila.


title: Ala-Majavesi

text: Ala-Majavesi on Pirkanmaalla Ylöjärvellä Vekaran kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ala-Majavesi on osa Liesijoen aluetta.


title: Ala-Majavesi

text: Lammen pituus on 500 metriä, leveys 200 metriä ja sen pinta-ala on 6,3 hehtaaria. Se sijaitsee Isonmäenvuoren kallioalueen pohjoispuolella kangasmaastossa. Siihen laskee neljä ojaa, joista yksi on Ylä-Majaveden 50 metriä pitkä laskuoja. Etelärantaan laskevat kaksi ojaa tuovat kuivatusvesiä Mätäsniemen maatilan pelloilta, jotka rajautuvat rantaan. Järven oma laskuoja lähtee sen luoteispäästä ja se laskee kilometrin jälkeen Pyydyslampeen. Veden laskennallinen viipymä järvessä on 6 vuorokautta. Rantaviivan pituus on 1,2 kilometriä. Itärantaa seuraa Vekaran ja Vahon välinen tie. Rantaan on rakennettu kolme vapaa-ajan asuntoa.


title: Ala-Majavesi

text: Järven vedenlaatua on tutkittu kerran talvella vuonna 2011. Vesi oli järven valuma-alueen muiden järvien tavoin ruskean väristä ja sen humuspitoisuus oli suuri. Se johtui valuma-alueella olevien suo- ja metsäalueiden valumien humuspitoisuudesta. Suoalueiden valumat olivat aiheuttaneet veden happamoitumisen, mutta koska puskurikyky happamoitumista vastaan oli tyydyttävä, ei happamuustason pH-arvo 6,0 alittunut. Järven ravinteet olivat karuille järville ominaiset. Typpipitoisuudet olivat luontaista tasoa ja fosforipitoisuudet olivat talvella matalat. Kesällä fosforia oli lievästi rehevöityneiden järvien tasoa. Kun happipitoisuutta tutkittiin talvella 2011, oli se pienentynyt voimakkaasti. Happea oli vedessä välttävästi ja esimerkiksi metrin syvyydessä sitä oli 2,2 milligrammaa litrassa vettä (mg/l), jolloin hapen kyllästysaste oli enää 27 %. Happea kulutti runsas humuksen määrä vedessä, mutta koska uutta vettä tuli järvialtaaseen nopeasti, pysyi happipitoisuus mainitunlaisena. Talvi saattoi olla tässä suhteessa tavallista huonompi. Kesällä happitilanne on yleensä huomattavasti parempi. Ala-Majavesi soveltui virkistyskäyttöön tyydyttävästi. Arviota heikensivät happitalouden ongelmat, happamuus ja humuspitoisuus. Vedenlaatu oli lähellä hyvää luokkaa.


title: Ismael Hernández

text: Ismael Marcelo Hernández Uscanga (s. 21. tammikuuta 1990) on meksikolainen nykyaikaisen viisiottelija ja olympiamitalisti. Hernández on 178 senttimetriä pitkä ja painaa 64 kilogrammaa.


title: Ismael Hernández

text: Hernández saavutti yllättäen olympiapronssia vuoden 2016 kesäolympialaisista Rio de Janeirosta. Hänestä tuli historian ensimmäinen meksikolainen nykyaikaisen viisiottelun olympiamitalisti.


title: Tony Yoka

text: Tony Victor James Yoka (s. 28. huhtikuuta 1992 Pariisi) on ranskalainen amatöörinyrkkeilyn olympiavoittaja ja maailmanmestari. 200 senttimetriä pitkä Yoka kilpailee superraskaassa sarjassa. Oikeakätinen Yoka edustaa Boxing Amical Les Mureauxia ja hänen valmentajinaan toimivat Luis Mariano González ja Xavier Noel.


title: Tony Yoka

text: Yoka saavutti olympiakultaa superraskaasta sarjasta vuoden 2016 kesäolympialaisista Rio de Janeirosta kukistaen finaalissa Ison-Britannian Joe Joycen. MM-kilpailuista Yokalla on yksi kulta vuodelta 2015. Vuoden 2015 Euroopan kisoista Bakusta Yoka saavutti pronssia superraskaasta sarjasta. Vuoden 2010 nuorten kesäolympialaisista Singaporesta Yoka saavutti kultaa. Hänellä on myös yksi nuorten MM-hopea.


title: Tony Yoka

text: Yoka on kihloissa nyrkkeilyn olympiavoittajan Estelle Mosselyn kanssa.


title: Scott Hahn

text: Scott W. Hahn (s. 28. lokakuuta 1957) on katolilainen teologi, kirjailija, konsultti, professori ja kristitty apologeetta. Hän on entinen presbyteriaanisen kirkon teologi, joka kääntyi katolilaisuuteen. Hahnin akateemisia teoksia ovat "Rome Sweet Home" ja "Karitsan Illallinen: Messu on kuin Taivas Maan päällä". Katolinen Lighthouse Media on julkaissut hänen teoksistaan useita äänikirjaversioita. Hahn on tunnettu hänen merkittävästä tutkimustyöstään kristinuskon varhaisilta, apostolisilta ajoilta ja erilaisista teoreettisista teoksistaan, jotka käsittelevät varhaisia kirkon isiä.


title: Saksin kuningaskunta

text: Saksin kuningaskunta () oli vuosina 1806–1918 kuningaskunta nykyisen Saksan alueella. Sen pääkaupunki oli Dresden. Kuningaskunta yhdistyi Saksan keisarikuntaan vuonna 1871, mutta säilyi nimellisenä monarkiana keisarikunnan kukistumiseen asti, jolloin siitä tuli vapaavaltio.


title: Saksin kuningaskunta

text: Vuonna 1423 Askanian suvun hallitsema Saksin vaaliruhtinaskunta päätyi Wettinin suvulle, jotka olivat jo valmiiksi Meissenin rajakreivejä ja lääninherroja Thüringenissä. Näin muodostui uusi, voimakas ruhtinaskunta. Saksin nimi vakiintui tälle alkuperäistä saksilaisaluetta hieman etelämpänä sijaitsevalle alueelle, joka alun perin oli thuringiheimon ja slaavilaisten vendien asuma-aluetta.


title: Saksin kuningaskunta

text: Saksi oli myöhäiskeskiajan ja uuden ajan merkittäviä saksalaisia valtioita. Sen hallitsijat olivat vaaliruhtinaita, joilla yhtenä harvoista oli oikeus ottaa osaa keisarinvaaliin. Vaaliruhtinas Fredrik August I (August Väkevä) kääntyi kuitenkin luterilaisuudesta katolisuuteen pyrkiessään Puolan kuninkaaksi, ja Saksi menetti johtoasemansa protestanttisten ruhtinaiden joukossa Preussille. Saksi oli kuitenkin edelleen keskitason vaikuttaja Euroopan politiikassa.


title: Saksin kuningaskunta

text: Kun Pyhä saksalais-roomalainen keisarikunta hajosi vuonna 1806, Saksista tuli kuningaskunta ja vaaliruhtinas Fredrik August III:sta tuli kuningas Fredrik August I. Hän teki erehdyksen jäämällä liian pitkään uskolliseksi Napoleonille, ja hänet vangittiin. Preussi pyrki anastamaan kaikki hänen maansa 1813. Itävallan, Ranskan ja Britannian vastustuksesta huolimatta Fredrik August kuitenkin palautettiin valtaan Wienin kongressissa, mutta hän menetti Preussille pohjoisimmat osat maistaan. Näistä maista tuli Preussin Saksin maakunta, joka kuuluu nykyisin Saksi-Anhaltin osavaltioon. Saksin kuninkaille jäljelle jäänyt osa vastasi suunnilleen nykyistä Saksin vapaavaltiota, joskin Saksin vapaavaltioon liitettiin joitakin Preussin anastamia alueita.


title: Saksin kuningaskunta

text: Vuosien 1848–1849 vallankumouksessa Saksista tuli vallankumouksellisten pesä, ja muun muassa anarkisti Mihail Bakunin, hovisäveltäjä Richard Wagner sekä arkkitehti Gottfried Semper ottivat osaa toukokuun 1849 kansannousuun. Vuodesta 1871 Saksin kuningaskunta oli osa Saksan keisarikuntaa, mutta sitä hallitsivat edelleen Wettin-sukuiset kuninkaat. Heidät syrjäytettiin ja kuningaskunta kumottiin vuoden 1918 marraskuun vallankumouksessa.


title: Saksin kuningaskunta

text: Vuoden 1918 jälkeen Saksi oli osavaltio Weimarin tasavallassa mutta päätyi natsi-Saksan jälkeen Neuvostoliiton miehittämäksi. Saksan demokraattinen tasavalta purki osavaltion 1952, mutta Saksan jälleenyhdistyttyä vuonna 1990 Saksin osavaltio palautettiin ja se on nyt yksi Saksan osavaltioista (liittomaista).


title: QWERTZ

text: QWERTZ tai QWERTZU on yksi yleisimmistä kirjoituskonetyyppisten näppäimistöjen asetteluista. Sitä käytetään pääosin Keski-Euroopan maissa lukuun ottamatta Puolaa, jossa QWERTY-asettelu on suuremmassa suosiossa. Asettelun nimi tulee QWERTZ-tyyppisten näppäimistöjen ensimmäisistä kirjaimista vasemmalta oikealle; "Q", "W", "E", "R", "T" ja "Z". Huomattavin ero QWERTZ- ja QWERTY-asetteluissa on se, että QWERTZ-asettelussa ”Y” on samalla paikalla kuin ”Z” QWERTY-asettelussa.


title: José Fernández

text: José D. Fernández (31. heinäkuuta 1992 Santa Clara – 25. syyskuuta 2016 Miami Beach, Florida, Yhdysvallat) oli kuubalainen baseballpelaaja, joka edusti vuodesta 2013 lähtien MLB:n Miami Marlinsia. Hänen pelipaikkansa oli syöttäjä.


title: José Fernández

text: Fernández valittiin tulokaskautensa 2013 päätteeksi National Leaguen vuoden tulokkaaksi. Lisäksi hänet valittiin kahdesti un.


title: José Fernández

text: Fernández loikkasi Kuubasta Yhdysvaltoihin perheensä kanssa vuonna 2008 neljännellä yrityksellään. Hän sai Yhdysvaltain kansalaisuuden vuonna 2015. Fernández kuoli 25. syyskuuta 2016 Miami Beachissa sattuneessa veneilyonnettomuudessa.


title: José Abreu (baseball)

text: José Dariel Abreu Correa (s. 29. tammikuuta 1987 Cienfuegos) on kuubalainen baseballpelaaja, joka on vuodesta 2014 lähtien edustanut MLB:n Chicago White Soxia. Hänen pelipaikkansa on ykkösvahti.


title: José Abreu (baseball)

text: Abreu loikkasi Kuubasta Yhdysvaltoihin elokuussa 2013. Häntä pidettiin tuolloin yleisesti parhaana pelaajana MLB:n ulkopuolella. Abreu solmi vapaana pelaajana White Soxin kanssa kuusivuotisen sopimuksen, arvoltaan 68 miljoonaa dollaria.


title: José Abreu (baseball)

text: Abreu valittiin tulokaskautensa 2014 päätteeksi National Leaguen vuoden tulokkaaksi. Lisäksi hänet valittiin myös un.


title: Encyclopaedia Judaica

text: Encyclopaedia Judaica on englanninkielinen juutalaisuutta, sen historiaa ja juutalaisia käsittelevä tietosanakirja, joka julkaistiin ensimmäisen kerran vuonna 1972, ja se sisälsi yli 21 000 yhdysvaltalaisten, israelilaisten ja eurooppalaisten asiantuntijoiden kirjoittamaa artikkelia vuonna 2007. Tämä tekee siitä suurimman juutalaisuutta käsittelevän lähdeteoksen yli 15 000 artikkelia sisältävän Jewish Encyclopedian ohella.


title: Encyclopaedia Judaica

text: Encyclopedia Judaica on julkaistu myös CD-ROM-muodossa, ja CD-ROM-versio sisältää tietosanakirjan tekstien lisäksi noin 100 000 hyperlinkkiä sekä muun muassa videoita, karttoja, diaesityksiä, musiikkia ja heprean kielen sanojen ääntämisohjeita. CD-ROM on yhä saatavilla, mutta sitä ei enää päivitetä.


title: San Michele al Tagliamento

text: San Michele al Tagliamento on kunta Pohjois-Italiassa Venetsian metropolikaupungissa Veneton alueella. Se sijaitsee Tagliamentojoen varrella.


title: San Michele al Tagliamento

text: Kunnan keskusta tuhoutui lähes täysin toisessa maailmansodassa liittoutuneiden pommituksissa. Pommituksia oli kuusikymmentä, joista ensimmäinen oli 14. toukokuuta 1944 ja viimeisin 1. toukokuuta 1945. Suurista tuhoista johtuen se sai lisänimen ”pohjoisen Cassino”.


title: San Michele al Tagliamento

text: Kaupungin kylistä tunnetuin on Bibione. Se on suosittu rantalomakohde Adrianmeren rannalla pitkine hiekkarantoineen.


title: José Youshimatz

text: José Manuel Youshimatz Sotomayor (s. 10. toukokuuta 1962 Puebla, Puebla) on uransa päättänyt meksikolainen ratapyöräilijä ja olympiamitalisti. Hän on pituudeltaan 165 cm ja painoi aktiiviurallaan 56 kg.


title: José Youshimatz

text: Youshimatz voitti pisteajon olympiapronssia Los Angelesissa 1984. Hän osallistui olympialaisten ratapyöräilyn pisteajoon myös 1988 ollen yhdeksäs ja 1992 sijoittuen neljänneksitoista.


title: José Youshimatz

text: Hän sai pisteajossa hopeaa Pan-Amerikan kisoissa 1987.


title: Ylä-Majavesi

text: Ylä-Majavesi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylä-Majavesi on osa Liesijoen aluetta.


title: Ylä-Majavesi

text: Järven pituus on 500 metriä, leveys 400 metriä ja pinta-ala 11 hehtaaria. Se sijaitsee Vekaran kylässä ja on neljästä samalla korkeudella olevasta järvestä keskimmäinen. Muut järvet ovat Ala-Majavesi, Syväjärvi ja Vekarajärvi. Järvellä on yksi lyhyt suo-oja sekä Vekarajärven 70 metriä pitkä Ylä-Majaveden kaakkoiskulmaan laskeva laskuoja. Järven oma laskuoja lähtee sen länsipäästä ja laskee 50 metrin jälkeen Ala-Majaveteen. Veden laskennallinen viipymä järvessä on 29 vuorokautta. Rantaviivan pituus on 1,9 kilometriä. Ranta on moreenipohjaista metsämaata lukuun ottamatta etelärantoja, jotka ovat soistunutta metsää ja peltoa. Rannoille on rakennettu viisi vapaa-ajan asuntoa. Järvestä etelään sijaitsee Mätäsniemen maatila, jonka läpi kulkee Vekaran ja Vahon välinen tie.


title: Ylä-Majavesi

text: Järven vedenlaatua on tutkittu talvella 2010. Se sijaitsee metsävaltaisella ja osittain soistuneella valuma-alueella. Vesi on ruskean väristä ja vedessä on runsaasti humusta. Tämä on tyypillistä suoalueella sijaitseville järville. Vesi on kirkasta ja lisäksi myös hapanta. Veden happamuustaso ei alittanut tutkimusaikana kertaakaan pH-arvoa 6,0. Järven puskurikyky happamoitumista vastaan oli vain välttävä, joten vuodenajat ja sääolot vaikuttivat veden happamuuteen. Järvessä oli vähän ravinteita ja sitä luonnehdittiin karuksi järveksi. Typpipitoisuus oli järvityypille luontaisella tasolla ja fosforipitoisuus oli talvella kohtalaisen alhainen. Kesällä järveä ei tutkittu, mutta sen fosforipitoisuus saattaa kohota hieman kesällä muiden lähijärvien tapaan. Fosforin osalta sen ravinnetaso ylittäisi silloin lievästi rehevöityneen järven tason. Happitilanne oli talvella tyydyttävä. Pintaveden happipitoisuus oli melko hyvä, mutta pohjalla happipitoisuus laski arvoon 2,1 milligrammaa litrassa vettä (mg/l). Humusta oli vedessä paljon, mikä kulutti happea nopeasti. Koko vesimassassa todettiin yleisesti happivajetta. Pintaveden hapen kylläisyysaste oli 51 % ja pohjalla se oli 16 %. Veden nopea vaihtuminen järvessä auttoi happitilannetta omalta osaltaan. Järvi soveltui virkistyskäyttöön melko hyvin, mutta vedenlaatua heikensivät humuksen suuri pitoisuus ja veden happamuus.


title: Noale

text: Noale on kunta Pohjois-Italiassa Venetsian metropolikaupungissa Veneton alueella.


title: Noale

text: Kaupungin keskustassa on Tempestan linnan ("Rocca dei Tempesta") rauniot. Linnan rakensi Tempestan perhe 1200-luvulla. Lisäksi kaupungin muurista on jäljellä kaksi porttia, "Torre delle Campane" ja "Torre dell'Orologio".


title: Haiti kesäolympialaisissa 2012

text: Haiti osallistui Lontoon olympialaisiin vuonna 2012 joukkueella, johon kuului viisi urheilijaa kahdesta eri lajista. Tämä oli Haitin viidestoista esiintyminen kesäolympialaisissa. Lipunkantajana avajaisissa toimi judoka Linouse Desravine ja päättäjäisissä juoksija Marlena Wesh. Kaikki neljä Haitin joukkueen yleisurheilijaa olivat syntyneet Yhdysvalloissa.


title: Vekarajärvi

text: Vekarajärvi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vekarajärvi on osa Liesijoen aluetta.


title: Vekarajärvi

text: Järven pituus on 800 metriä, leveys 600 metriä ja sen pinta-ala on 33 hehtaaria. Se sijaitsee Vekaran kylässä ja on neljästä samalla korkeudella olevan järvestä eteläisin ja suurin. Muut kolme järveä ovat Ala-Majavesi, Ylä-Majavesi ja Syväjärvi. Siihen laskee kuusi pientä metsäojaa sekä yksi Syväjärvestä alkava ja 60 metriä pitkä laskuoja, joka laskee järven pohjoisosaan. Järven oma laskuoja sijaitsee Vekaranniemen länsipuolella ja se laskee 70 metrin pituisena Ylä-Majaveteen. Veden laskennallinen viipymä järvessä on 167 vuorokautta. Rantaviivan pituus on 2,9 kilometriä. Järvessä on kaksi pientä luotomaista saarta. Ranta on pääosin metsämaata lukuun ottamatta länsirantoja, jotka ovat peltomaata tai ojitettua suota. Järven ympäristössä sijaitsee kaksi maatilaa ja rannoille on rakennettu kuusi vapaa-ajan asuntoa. Syväjärven ja Vekarajärven välisellä kannaksella sijaitsee Piilopirtti.


title: Vekarajärvi

text: Järven vedenlaatua on tutkittu alkutalvella vuosina 1981 ja 1992. Sen kautta laskevat valuma-alueen yläpuoliset järvet, joiden vedenlaatu on Vekarajärven kanssa hyvin samanlaisia. Veden väri on ruskea ja siinä on runsaasti humusta. Nämä piirteet syntyvät yleensä suo- ja metsävaltaisilla valuma-alueilla. Vesi on kuitenkin kirkasta. Humusjärvet ovat yleensä happamia ja näin on myös Vekarajärvi, jonka happamuustaso on alle pH 6,0. Tämä arvo vaihtelee vuodenaikojen ja sään mukaan, koska järven pyskurikyky happamoitumista vastaan on jo heikko. Vuonna 1981 järven rehevyystaso oli lievästi rehevöityneiden järvien tasoa. Vuonna 1992 veden fosforipitoisuus alitti karujen vesien raja-arvon 12 mikrogrammaa litrassa vettä eli µg/l. Samaan aikaan typpipitoisuus oli luontaisille järville ominainen. Kesällä fosforipitoisuus kohoaa, joten kokonaisuudessaan arvio lievästä rehevöitymisestä lienee totuudenmukainen. Veden happipitoisuus oli tutkittuina ajankohtina erinomaisen hyvä. Pintavesien happipitoisuus vaihteli välillä 9,9–12,0 milligrammaa litrassa vettä (mg/l). Pohjassa se oli 6,6–9,3 mg/l. Vekarajärvi soveltuu virkistyskäyttöön melko hyvin. Vedenlaatua heikensivät suuri humuspitoisuus ja kohonneet ravinnepitoisuudet.


title: Adam Malm

text: Adam Malm (16. kesäkuuta 1892 Jäppilä – 26. toukokuuta 1983 Kotka) oli suomalainen painija ja työväenliikkeen vaikuttaja. joka vuoden 1918 sisällissodan aikana toimi Helsingin punakaartin kuuluisan Jyryn komppanian päällikkönä. Varsinaiselta ammatiltaan hän oli leipuri.


title: Adam Malm

text: Torpparin perheeseen Etelä-Savon Jäppilässä syntynyt Malm työskenteli jo lapsesta lähtien metsätyömailla ja muutti veljensä Villen perässä Kotkaan 15-vuotiaana, jossa hän pääsi töihin paikalliseen leipomoon. Hän harrasti myös urheilua Kotkan Riennossa, jossa Malmin lajeja olivat paini ja pikajuoksu. Olympiavoittaja Kaarlo Koskelon valmennuksessa hänestä tuli lahjakas painija, joka vuonna 1915 voitti Helsingin Jyryn järjestämissä kilpailuissa kuuluisan ruotsalaispainijan. Jyry onnistui houkuttelemaan Malmin Helsinkiin, missä hänelle järjestyi työpaikka Elannon leipomosta. Vuonna 1917 Malm voitti painin 82,5 kg:n sarjan Suomen mestaruuden sekä Helsingin piirinmestaruuden, joka oli vielä kovatasoisempi kilpailu. Häntä pidettiin yhtenä vuoden 1920 kesäolympialaisten mitalisuosikkina, mutta Malm ei lopulta päässyt osallistumaan kisoihin.


title: Adam Malm

text: Suomen sisällissodan sytyttyä tammikuussa 1918, Malm liittyi Jyryn komppaniaan, osallistuen sen riveissä Karjalan rintaman taisteluihin Antrean Kavantsaaressa. Komppanianpäällikkö Hjalmar Marttisen kaaduttua 3. maaliskuuta, tehtiin Malmista Jyryn komppanian uusi päällikkö. Huhtikuun alussa jyryläiset siirrettiin Hämeen rintamalle Lempäälän–Vesilahden taisteluihin, josta komppania joutui kuun loppupuolella vetäytymään Lahden seudulle. Jyryläiset taistelivat ennen antautumistaan vielä Saksan Itämeren-divisioonan yksiköitä vastaan, jolloin Malm haavoittui vaikeasti jalkojensa juuressa räjähtäneestä kranaatista. Saksalaiset veivät hänet sotasairaalaan, mistä Malm siirrettiin paria viikkoa myöhemmin Lappeenrannan vankileirille.


title: Adam Malm

text: Malm onnistui välttämään suoran teloituksen. valtiorikosoikeuden kuulustuissa hän kertoi myöhemmin liittyneensä punakaartiin vasta 10. maaliskuuta ja kertoi ennen Lahteen vetäytymistään olleensa ainoastaan vartiotehtävissä muun muassa Viialan Lenkaman kylässä. Esikunnan Tiedusteluosasto onnistui kuitenkin saamaan muilta punavangeilta tietoa Malmin toiminnasta ja elokuussa 1918 hänet tuomittiin 12 vuodeksi kuritushuoneeseen ja menettämään lisäksi kansalaisluottamuksensa 15 vuodeksi. Lopulta Malm kuitenkin vapautui yleisen armahduksen myötä jo keväällä 1920. Hän palasi takaisin Kotkaan, jossa Malmin veli Albin oli ammuttu keväällä 1918.


title: Adam Malm

text: 1920-luvulla Malm yritti jatkoi vielä painiuraansa ja osallistui myös yhteiskunnalliseen toimintaan. Hän oli mukana Kotkan vapaa-ajattelijoissa ja kuului kaupunginvaltuustoon SSTP:n edustajana vuosina 1923–1931. Hän toimi myös Kotkan Työväenyhdistyksen puheenjohtajana. Kevättalvella 1931 Malm vangittiin poliittisista syistä, epäiltynä kiellettyjen lentolehtisten levittämisestä. Hän sai kolmen vuoden vankeusrangaistuksen, mutta sai presidentti P. E. Svinhufvudilta armahduksen seuraavana kesänä. Vuodesta 1920 lähtien Malm työskenteli Kyminlaakson osuusliikkeessä. Lisäksi hänellä oli lukuisia luottamustehtäviä. Malm kuului sotavuosien jälkeen muun muassa Kansa-yhtymän hallintoneuvostoon.


title: Adam Malm

text: Malm avioitui vuonna 1925 Siiri Pakarisen kanssa (k. 1940). Perheeseen syntyi kaksi lasta. Vuodesta 1948 lähtien hän eli tuolloin poikkeuksellisessa avoliitossa Aino Valjakan kanssa. Adam Malm on haudattu Kotkan vapaa-ajattelijoiden hautausmaalle.


title: Syväjärvi (Ylöjärvi)

text: Syväjärvi on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Syväjärvi on osa Liesijoen aluetta.


title: Syväjärvi (Ylöjärvi)

text: Järven pituus on 850 metriä, leveys 250 metriä ja sen pinta-ala on 15 hehtaaria. Se on Vekaran kylässä neljän samalla korkeudella olevista järvistä pohjoisin. Muut kolme järveä ovat Ala-Majavesi, Ylä-Majavesi ja Vekarajärvi. Siihen laskee kuusi metsäojaa, joista pisin laskee järven pohjoispäähän. Oja on yli kilometrin mittainen Hankolammen laskuoja. Samaan ojaan yhtyy lounaasta Kangaslammien eteläisimmän lammen laskuoja ja koillisesta Hankojärven laskuoja. Järven oma laskuoja lähtee sen kaakkoispäästä, missä 70 metrinen oja laskee Vekarajärveen. Veden laskennallinen viipymä järvessä on 142 vuorokautta. Rantaviivan pituus on 2,3 kilometriä. Rannat ovat pääosin metsämaata, jossa on kalliopaljastumia ja pari jyrkännettä. Rantaan on rakennettu yksi vapaa-ajan asunto, jonne johtaa tie Vekarasta. Toinen tie kulkee järven pohjoispään ohi ja yhtyy yhdystiehen 2764. Ikaalisten ja Ylöjärven väliselle rajalle on matkaa 700 metriä.


title: Syväjärvi (Ylöjärvi)

text: Järven vedenlaatua on tutkittu alkutalvella vuonna 1990. Vesi on ruskean väristä ja siinä on runsaasti humusta. Tämä johtuu valuma-alueella olevista soista ja laajoista metsämaastoista. Vesi on kuitenkin kirkasta. Suovesien tuomasta valumasta johtuu, että vesi on hapanta. Tutkimusvuonna veden happamuustaso laski alle pH 6,0. Tämä arvo vaihtelee vuodenaikojen ja sään mukaan, koska veden puskurikyky happamoitumista vastaan on heikko. Veden fosforipitoisuus oli pintavesissä 14 mikrogrammaa litrassa vettä (µg/l) ja typpipitoisuus 450 µg/l. Järven happipitoisuus oli pintavesissä 11,0 milligrammaa litrassa vettä (mg/l) ja pohjan lähellä 4,9 mg/l. Happitilanne oli siten ajankohtaan nähden erinomaisen hyvä. Lopputalvella happitilanne heikkenee aina hieman, mutta todennäköisesti se pysyi silloinkin vielä hyvänä. Syväjärvi soveltuu virkistyskäyttöön melko hyvin. Vedenlaatua heikensivät vahva humuspitoisuus ja lievästi kohonnut ravinnetaso.


title: Christian Fischer

text: Christian Fischer (s. 15. huhtikuuta 1997 Chicago, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Arizona Coyotesin organisaatiossa. Hän pelannee lähinnä AHL-joukkue Tucson Roadrunnersissa. Hän on pelipaikaltaan oikea laitahyökkääjä, mutta Fischer osaa pelata myös keskellä.


title: Christian Fischer

text: Elite Prospects -sivuston Curtis Joen mukaan isokokoinen Fischer on pelityyliltään kahden suunnan voimahyökkääjä, joka on kokonaisvaltaisesti taitava pelaaja. Joen mukaan Fischer on hyvä luistelemaan, laukomaan, pelaamaan hyökkäyspäässä ja sijoittumaan. Hän osaa tarvittaessa pelata myös hieman fyysisesti. Fischer laukoo oikealta.


title: Christian Fischer

text: Fischer on Chicago Missionin kasvatti. Hän ylsi siellä kolmen viimeisen kautensa aikana joukkueensa sisäisen maalipörssin voittoon, kunnes OHL-joukkue Windsor Spitfires varasi Fischerin 203. pelaajana kesällä 2013. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2014–2015 Fischer pelasi myös CCM/USA Hockey All-American Prospects Gamessa.


title: Christian Fischer

text: Arizona Coyotes varasi Fischerin toisella kierroksella 32. pelaajana . Hän teki jo saman vuoden elokuussa seuran kanssa kolmivuotisen tulokassopimuksen. Fischer siirtyi kaudeksi 2015–2016 hänet kaksi vuotta aiemmin varanneeseen OHL-joukkue Windsor Spitfiresiin. Fischer voitti joukkueen sisäisen piste- ja maalipörssin tehoilla 40+50=90, joilla hän sijoittui koko liigan pistepörssissä kymmenenneksi. Fischer voitti myös Spitfiresin sisäisen tehotilaston lukemalla +35. OHL-kauden päätteeksi, huhtikuussa 2016 hän siirtyi amatööritry-out -sopimuksella AHL-joukkue Springfield Falconsiin, jossa Fischer pelasi kuusi runkosarjaottelua tehopistein 2+1=3.


title: Christian Fischer

text: Kauden 2016–2017 Fischer aloitti Arizona Coyotesin uudessa farmijoukkueessa, Tucson Roadrunnersissa. Hän debytoi Coyotesin NHL-joukkueessa 21. tammikuuta 2017 Tampa Bay Lightningia vastaan. Fischer teki ottelussa myös NHL-uransa avausmaalin. Hänen osumansa jäi Coyotesin 5–3-voittoon päättyneen ottelun ratkaisumaaliksi.


title: Christian Fischer

text: Fischer edusti Yhdysvaltoja alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. Fischer pelasi myös World U-17 Hockey Challengessa vuonna 2014, jolloin hän voitti kultaa.


title: Kenraali Rafael Urdanetan silta

text: Kenraali Rafael Urdanetan silta on Venezuelassa sijaitsevan Maracaibojärven suun ylittävä vinoköysisilta. Se valmistui vuonna 1962, ja sen pituus on 8,7 kilometriä.


title: Kenraali Rafael Urdanetan silta

text: 6. huhtikuuta 1964 siltaa alittamassa ollut laiva törmäsi siihen, jolloin yksi sillan jänneväleistä sortui veteen. Onnettomuudessa kuoli seitsemän ihmistä.


title: Martin Henderson

text: Martin Henderson (s. 8. lokakuuta 1974 Auckland, Uusi-Seelanti), on uusiseelantilainen näyttelijä, joka on tunnettu televisiorooleistaan. Henderson on esiintynyt esimerkiksi sarjoissa "Off the Map" (2011), "The Red Road" (2014–2015) ja "Greyn anatomia" (2015–2016) sekä elokuvissa "Ring" (2002) ja "Hilpeys ja ennakkoluulo" (2004).


title: Corylopsis

text: "Corylopsis" on taikapähkinäkasveihin kuuluva suku, jossa on 25 lajia. Suvun kasvit ovat pensaita tai pieniä puita, joita kasvaa Kiinassa, Japanissa, Koreassa ja Intiassa.


title: Loropetalum

text: "Loropetalum" on taikapähkinäkasveihin kuuluva suku, jossa on kolme lajia. Suvun kasvit ovat pensaita tai pieniä puita. Lajeista "Loropetalum lanceum" ja "Loropetalum subcordatum" kasvavat kotoperäisenä Kiinassa, "Loropetalum chinense" kasvaa Kiinan lisäksi myös Intiassa ja Japanissa.


title: Hovenia

text: "Hovenia" on paatsamakasveihin kuuluva suku, jossa on kolme lajia.


title: Hovenia

text: Tunnettu laji on Kiinassa, Koreassa ja Japanissa kasvava, ravintokasvina käytetty "Hovenia dulcis", jota kutsutaan monella kielellä "rusinapuuksi". Sen kukintotertun hedelmäperät turpoavat meheväksi syötäväksi solukoksi, joka on epähedelmä.


title: Spondias

text: Spondias on sumakkikasveihin kuuluva suku, jossa on 12 lajia. Suvun lajit ovat tropiikin lehtipuita, joista muutamalla on taloudellista merkitystä hedelmäpuina.


title: Ford LTD Crown Victoria

text: Ford LTD Crown Victoria on Fordin vuosina 1983–1991 valmistama automalli.


title: Kendall Waston

text: Kendall Jamaal Waston Manley (s. 1. tammikuuta 1988 San José, Costa Rica) on costaricalainen jalkapalloilija. Pelipaikaltaan hän on keskuspuolustaja. Waston edustaa Major League Soccerissa pelaavaa Vancouver Whitecapsiä.


title: Ōtori (1935)

text: Ōtori () oli keisarillisen Japanin laivaston 1936 valmistunut Ōtori-luokan torpedovene.


title: Ōtori (1935)

text: Alus tilattiin Maizurun laivastontelakalta osana vuoden 1934 hankintoja. Sen köli laskettiin 8. marraskuuta 1934 ja alus laskettiin vesille 25. huhtikuuta 1935. Se valmistui 10. lokakuuta 1936.


title: Ōtori (1935)

text: Alus upposi 12. kesäkuuta 1944 ilmahyökkäyksessä Saipanin edustalla. Se poistettiin alusluettelosta 18. heinäkuuta 1944.


title: Aotaka

text: Aotaka voi tarkoittaa seuraavia keisarillisen Japanin laivaston aluksia:


title: Hatsutaka

text: Hatsutaka voi tarkoittaa seuraavia keisarillisen Japanin laivaston aluksia:


title: CONCACAF Gold Cup 2013

text: CONCACAF Gold Cup 2013 oli järjestyksessään 12. CONCACAF Gold Cup. Se pelattiin 7.–28. heinäkuuta 2013 Yhdysvalloissa 13:ssa eri kaupungissa yhtä monella stadionilla.


title: CONCACAF Gold Cup 2013

text: Loppuottelussa isäntämaa Yhdysvallat voitti Panaman 1–0. CONCACAF Gold Cupin voitto oli Yhdysvalloille viides.


title: CONCACAF Gold Cup 2013

text: Turnaukseen pääsivät automaattisesti isäntämaa Yhdysvallat sekä Pohjois-Amerikan muut joukkueet Kanada ja Meksiko. Lisäksi mukaan pääsi Karibian edustajiksi neljä parasta joukkuetta vuoden 2012 Caribbean Cupista (Kuuba, Trinidad ja Tobago, Haiti ja Martinique) sekä Väli-Amerikan edustajiksi viisi parasta joukkuetta vuoden 2013 Copa Centroamericanasta (Costa Rica, Honduras, El Salvador, Belize ja Panama).


title: CONCACAF Gold Cup 2013

text: Belize osallistui CONCACAF Gold Cupiin vuonna 2013 ensimmäistä kertaa.


title: CONCACAF Gold Cup 2013

text: Viisi maalia


title: CONCACAF Gold Cup 2013

text: Neljä maalia


title: CONCACAF Gold Cup 2013

text: Kolme maalia


title: CONCACAF Gold Cup 2013

text: Kaksi maalia


title: CONCACAF Gold Cup 2013

text: Yksi maali


title: CONCACAF Gold Cup 2013

text: Oma maali


title: Nivalan Järvikylän Osuuspankki

text: Nivalan Järvikylän Osuuspankki on Nivalassa toimiva osuuspankki. Pankki perustettiin vuonna 1915. Sen pääkonttori sijaitsee Nivalan keskustaajamassa ja vuodesta 2012 pankilla on ollut konttori myös Haapavedellä.


title: Nivalan Järvikylän Osuuspankki

text: Pankki kuuluu POP Pankki -ryhmään, johon se päätti liittyä vuonna 2015. Asiakkaita pankilla oli yli 4 100 vuoden 2014 lopussa.


title: Minä ja Mr Murphy

text: Minä ja Mr Murphy on sosialidemokraattisen poliitikon Pertti Paasion omasta elämästään ja kommelluksistaan kirjoittamat humoristiset muistelmat. Se on hänen esikoisteoksensa. Kirjan on vuonna 1996 julkaissut Gummerus.


title: Minä ja Mr Murphy

text: Hannu Soikkasen mukaan Paasion teos on kirjoitettu varsin rennosti lukuun ottamatta kohtia, joissa hän arvostelee terävästi valtion virkamiesten toimintaa keskeisissä yhteiskunnallisissa kysymyksissä luottamusmiehet sivuuttaen.


title: Minä ja Mr Murphy

text: Teoksessa on kuvaliite ja henkilöhakemisto.


title: Nemo Rossi

text: Nemo Rossi on nuorten jännityskirjoistaan ("Arkeomysteeri"-sarja) tunnettu kirjailijanimi. Nimen takana ovat historiantutkija Mika Rissanen ja latinanopettaja Juha Tahvanainen, joiden teoksia on palkittu mm. Tieto-Finlandialla.


title: Nemo Rossi

text: Rossin Arkeomysteeri-jännityssarjassa historian myytit yhdistyvät vauhdikkaaseen seikkailuun kansainvälisessä ympäristössä. Kirjojen päähenkilöinä on kolme suomalaisnuorta (Kaius, Silva ja Leo), jotka asuvat vanhempiensa työn vuoksi Roomassa, Italiassa. Arkeomysteeri-kirjojen tapahtumat sijoittuvat nyky-Italiaan ja Kreikkaan.


title: Nemo Rossi

text: Italian historiaa ja kulttuuria sekä Rooman kaupunkia on kuvattu Arkeomysteeri-sarjassa monipuolisesti. Useimmat kirjojen tapahtumapaikoista ovat oikeastikin olemassa.


title: Nemo Rossi

text: Arkeomysteeri-sarjan oikeudet on suomen ohella myyty myös kreikkaan. Ensimmäiset käännöskirjat ilmestyvät kreikaksi vuonna 2018.


title: Kasasagi (1935)

text: Kasasagi () oli keisarillisen Japanin laivaston 1937 valmistunut Ōtori-luokan torpedovene.


title: Kasasagi (1935)

text: Alus tilattiin Osaka Iron Worksiltä osana vuoden 1934 hankintoja. Sen köli laskettiin 4. maaliskuuta 1935 ja alus laskettiin vesille vielä samana vuonna 18. lokakuuta. Se valmistui 15. tammikuuta 1937.


title: Kasasagi (1935)

text: Alus upposi 26. syyskuuta 1943 torpedoituna Uuden Britannian rannikolla. Se poistettiin alusluettelosta 1. joulukuuta 1943.


title: André Moreira

text: André Campos Moreira (s. 2. joulukuuta 1995 Ribeirão, Portugali) on portugalilainen jalkapalloilija. Hän edustaa Portugalin pääsarjassa pelaavaa Belenensesiä lainasopimuksella Atlético Madridista. Moreira on pelipaikaltaan maalivahti.


title: André Moreira

text: Moreira aloitti uransa kotikaupunkinsa Ribeirãon joukkueesta, josta Atlético Madrid hankki hänet vuonna 2014. Seuraavat kaksi kautta hän vietti kuitenkin lainalla eri portugalilaisseuroissa. Elokuussa 2016 hän liittyi Atléticon edustusjoukkueeseen kolmosmaalivahdiksi. Hän siirtyi nykyiseen seuraansa lainasopimuksella tammikuussa 2018.


title: André Moreira

text: Moreira on edustanut Portugalia alle 19- ja 20-vuotiaiden maajoukkueissa.


title: Valle (departementti)

text: Valle on yksi Hondurasin kahdeksastatoista hallinnollisesta alueesta eli departementista. Se on erotettu Cholutecasta vuonna 1895. Vallen pääkaupunki on Nacaome. Valle rajoittuu lännessä El Salvadoriin ja etelässä Tyynen valtameren Fonsecanlahteen. Sen pinta-ala on 1 665 km ja asukasluku 178 561 (arvio 2015). Tyynenmeren alueella on saaristoa, tunnetuimpana ehkä Isla del Tigre, joka on toiminut merirosvojen pakopaikkana.


title: Doe or Die

text: Doe or Die on vuonna 1995 julkaistu yhdysvaltalaisen rap-artisti AZ:n esikoisalbumi. Albumilla vierailevat muun muassa Nas ja Miss Jones. Tuottajina toimivat muun muassa Pete Rock, L.E.S., ja Buckwild.


title: Hiyodori (1935)

text: Hiyodori () oli keisarillisen Japanin laivaston 1936 valmistunut Ōtori-luokan torpedovene.


title: Hiyodori (1935)

text: Alus tilattiin Ishikawajiman telakalta osana vuoden 1934 hankintoja. Sen köli laskettiin 26. marraskuuta 1934 ja alus laskettiin vesille 25. lokakuuta 1935. Se valmistui 20. joulukuuta 1936.


title: Hiyodori (1935)

text: Alus upposi 17. marraskuuta 1944 torpedoituna Hainanin eteläpuolella. Se poistettiin alusluettelosta 10. tammikuuta 1945.


title: Hayabusa (1935)

text: Hayabusa () oli keisarillisen Japanin laivaston 1936 valmistunut Ōtori-luokan torpedovene.


title: Hayabusa (1935)

text: Alus tilattiin Yokoham Shipbuilding Companyltä osana vuoden 1934 hankintoja. Sen köli laskettiin 19. joulukuuta 1934 ja alus laskettiin vesille 28. lokakuuta 1935. Se valmistui 7. joulukuuta 1936.


title: Hayabusa (1935)

text: Alus upposi 24. syyskuuta 1944 ilmahyökkäyksessä Sibujaninmerellä. Se poistettiin alusluettelosta 10. joulukuuta 1944.


title: Urpolan luontokeskus

text: Urpolan luontokeskus on näyttely- ja retkeilykohde Mikkelissä, Urpolan kaupunginosassa osoitteessa Urpolankatu 32. Luontokeskusta ylläpitää Mikkelin seudun ympäristöpalvelut, ja se on auki kesäisin.


title: Urpolan luontokeskus

text: Luontokeskuksessa on vuosittain vaihtuva ilmainen näyttely. Yleensä näyttelyssä on ainakin valokuvatauluja, täytettyjä eläimiä ja kotimaisia kaloja akvaarioissa. Näyttely sijaitsee Mikkelin vanhimmassa asuinrakennuksessa, joka on alun perin rakennettu 1700-luvun lopulla Peitsariin pappilaksi.


title: Urpolan luontokeskus

text: Urpolanjoen varsi on suojeltua lehtomaista metsää. Suojelualueella kulkeva luontopolku on hieman yli kilometrin pituinen. Polun varrella on nuotiopaikka. Puut voi joko tuoda itse tai hakea luontokeskukselta sen aukioloaikana. Nuotiopaikalle pääsee myös kevyenliikenteen väylää pitkin myös kulkematta osin jyrkän ja pienen luontopolun kautta.


title: Nikkelikarbonaatti

text: Nikkelikarbonaatti (NiCO) on nikkeli- ja karbonaatti-ionien muodostama epäorgaaninen ioniyhdiste. Yhdistettä voidaan käyttää muun muassa lasin, katalyyttien ja muiden nikkeliyhdisteiden valmistukseen.


title: Nikkelikarbonaatti

text: Huoneenlämpötilassa nikkelikarbonaatti on vaaleanvihreää kiteistä ainetta. Kidevedettömän muodon lisäksi tunnetaan myös kidevedellinen heksahydraatti (NiCO·6HO) ja niin kutsuttu emäksinen nikkelikarbonaatti (Ni(OH)(CO)·4HO), jota voidaan myös pitää nikkelikarbonaatin ja nikkelihydroksidin seoksena. Yhdiste on veteen liukenematonta, mutta liukenee happoliuoksiin, jolloin vapautuu hiilidioksidia. Kuumennettaessa nikkelikarbonaattia noin 450 °C:n lämpötilaan se hajoaa hiilidioksidiksi ja nikkelioksidiksi. Muiden nikkeliyhdisteiden tavoin nikkelikarbonaatti on karsinogeenista.


title: Nikkelikarbonaatti

text: Nikkelikarbonaattia voidaan valmistaa saostamalla nikkelisulfaattiliuoksesta natriumvetykarbonaatin tai -karbonaatin avulla. Käytettäessä jälkimmäistä muodostuu emäksistä nikkelikarbonaattia. Toinen tapa yhdisteen valmistukseen on liuottaa nikkeliä ammoniumkarbonaattiliuokseen ja johtaa liuokseen hiilidioksidia. Tämän jälkeen liuoksesta haihdutetaan ammoniakki ja hiilidioksidiylimäärä pois, jolloin nikkelikarbonaatti saostuu.


title: Nikkelikarbonaatti

text: Nikkelikarbonaattia käytetään värittömän lasin, nikkeliyhdisteiden, esimerkiksi nikkelinitraatin, ja rasvojen kovettamisessa käytettävien katalyyttien valmistuksessa. Sitä voidaan käyttää myös keramiikan värjäämiseen, apuaineena päällystettäessä muita metalleja nikkelillä elektrolyyttisesti ja tyhjiöputkissa.


title: Finlandia-kvartetti

text: Finlandia-kvartetti () on suomalainen vuonna 1969 perustettu jousikvartetti, jonka alkuperäiset muusikot olivat Olavi Pälli (1. viulu), Jussi Pesonen (2. viulu), Esa Kamu (alttoviulu) ja Heikki Rautasalo (sello). Vuonna 1977 ykkösviulistiksi vaihtui Okko Kamu. Myöhemmin kokoonpanoksi vakiintui Seppo Tukiainen (1. viulu), Jussi Pesonen (2. viulu), Mauri Pietikäinen (alttoviulu) ja Heikki Rautasalo (sello). Finlandia-kvartetti toimi 1990-luvun puoleenväliin saakka.


title: Finlandia-kvartetti

text: Finlandia-kvartetti syntyi EMI-levymerkin Reino Bäckmanin aloitteesta hänen kuultuaan erästä iskelmälevytystä varten koottua jousikvartettia. Hän pyysi ryhmää levyttämään Sibeliuksen "Voces intimae" -kvarteton. Sen jälkeen kvartetti alkoi myös esiintyä, ja konserteille ilmeni kysyntää ulkomailla vielä enemmän kuin Suomessa.


title: Finlandia-kvartetti

text: Vuonna 1978 Finlandia-kvartetista tuli ensimmäinen länsimainen musiikkiryhmä, joka pääsi esiintymään Pekingiin ja Shanghaihin Kiinan kulttuurivallankumouksen jälkeen.


Why’d You Only Call Me When You’re High? on englantilaisen indie rock -yhtye Arctic Monkeysin kappale. Se julkaistiin kolmantena singlenä yhtyeen viidenneltä albumilta "AM". Single julkaistiin 11. elokuuta 2013.


”Why’d You Only Call Me When You’re High?” sijoittui Britannian singlelistalla sijalle 8, mikä on yhtyeen paras sijoitus sitten vuoden 2007 singlen ”Fluorescent Adolescent”.


title: Why’d You Only Call Me When You’re High?

text: Musiikkivideo julkaistiin YouTubessa 10. elokuuta 2013, ja se on saavuttanut lähes 40 miljoonaa näyttökertaa.


title: World Open Karate Championship

text: World Open Karate Championships on joka neljäntenä vuotena Tokiossa käytävä Kyokushin maailmanmestaruuskilpailut. Sitä on järjestetty vuodesta 1975 lähtien ja se käydään avoimessa painoluokassa. Perustaja Mas Oyaman kuoltua 1994 Kyokushinin järjestö IKO hajosi useiksi muiksi järjestöiksi, kuten IKO 2 ja IKO 3. Sen myötä kuudennesta turnauksesta lähtien järjestöt ovat pitäneet omalla nimellä World Open turnauksia. Turnaus kestää kolme päivää, sillä osallistujia on lähes kaksisataa noin sadasta eri maasta. Ensimmäisissä kilpailuissa osallistujia oli 128 kolmestakymmenestäkahdesta eri maasta. Sitä vastoin viidensissä kilpailuissa osallistujia oli 205, 112 eri maasta.


title: World Open Karate Championship

text: Ottelut kestävät alukierroksilla kaksi minuuttia, jonka jälkeen neljä kulmatuomaria ja päätuomari antavat pisteensä voittajalle. Mikäli pisteet menevät tasan jatketaan kahdella yksittäisellä jatkoerällä, kunnes voittaja on saatu selville. Mikäli vastustaja saa yhden puolipisteen eli wazarin ja otteluaika menee umpeen julistetaan hänet voittajaksi. Sitä vastoin kahdesta puolipisteestä saa täyden pisteen eli ipponin, jonka jälkeen ottelu päättyy. Täyden pisteen saa sitä vastoin mikäli tyrmää vastustajansa tai osuman jälkeen vastustaja näyttää kipua ja kaatuu maahan yli kolmen sekunnin ajaksi. Turnauksen edetessä 32 parhaan joukkoon, ottelun kesto nousee kolme minuuttiin. Ottelut käydään täyskontaktina, jossa ei käytetä ollenkaan suojia. Säännöissä kuitenkin kielletään lyönnit päähän, eikä esimerkiksi vastustajaa saa lyödä ns. veitsikädellä kaulaan tai kasvoihin. Potkut nivusiin ovat myös kiellettyjä, jotka muussa tapauksessa johtavat hylkäykseen. Vastustajaa ei saa tarttua myöskään karatepuvusta eli gistä, jonka myötä heitot ovat kiellettyjä. Päällä ei saa myös osua toista kasvoihin.


title: Jussi Kohonen

text: Eero Juhani (Jussi) Kohonen (24. elokuuta 1929 Kotka – 2. heinäkuuta 2018 Helsinki) oli suomalaisen elokuvatuonnin merkittävimpiä hahmoja, jonka työ tuottajana ja levittäjänä ja henkilökohtaiset suhteet elokuva-alan ihmisiin vaikuttivat vahvasti siihen, että Suomesta tuli hetkeksi elokuvan sivistysmaa. Kohonen toi elokuvia niin idästä kuin lännestä: ainakin tšekkiläisiä, venäläisiä, unkarilaisia, romanialaisia, jugoslavialaisia, bulgarialaisia, puolalaisia, itäsaksalaisia, englantilaisia, amerikkalaisia, italialaisia ja ranskalaisia. Peter von Bagh toteaa Kohosesta "Muisteja"-teoksessaan: "Hänen voimansa oli sellainen ehdoton elokuvan rakkaus joka on sittemmin kadonnut lähes täysin elokuvan liikepiireistä."


title: Jussi Kohonen

text:
Jussi Kohonen katsoi jo lapsena loputtomasti elokuvia. Synnyinkaupungissaan Kotkassa Kohonen auttoi isäänsä hoitamaan kahta elokuvateatteria, 500-paikkaista Kino-Palatsia ja 400-paikkaista Kino-Hallia. Elokuvateatterit olivat Kohosen kummivanhempien Hugo ja Helmi Viljasen omistuksessa. 18-vuotiaasta Kohonen hoiti teattereita itse, vaikka opiskelikin vanhempiensa mieliksi farmaseutiksi ja oli päivisin töissä apteekissa. Alusta lähtien Kohonen tiesi, että hänen tulevaisuutensa on elokuva-alalla.
Amerikkalaisten elokuvien maahantuojat huomasivat elokuvien menevän Kotkassa erityisen hyvin Kohosen ahkeran mainostamisen ansiosta. Kun Suomi-Filmiin etsittiin uutta väkeä, maahantuojat suosittelivat Kohosta Risto Orkolle.


title: Jussi Kohonen

text: Jussi Kohosen titteli oli vuodesta 1958 alkaen mainospäällikkö, mutta hän sai hoitaakseen niin ympäri Suomea 35 teatteria käsittävän Suomi-Filmin ketjun kuin ulkomaisten elokuvien maahantuonnin. Orkolla ei ollut huomautettavaa Kohosen toimista, koska tasapaino pysyi seuraamalla katsojatilastoja; jos jotkut laatuelokuvat eivät menestyneet, seuraavaksi tuotiin jotain kevyempää ja kaupallisempaa. Disneyn ja muiden suurten amerikkalaisten yhtiöiden elokuvien lisäksi Suomi-Filmi toi myös pienten tuotantoyhtiöiden elokuvia, kuten John Cassavetesin "Varjoja" ("Shadows", 1960) ja Sidney Lumetin "Panttilainaajan (The Pawnbroker, 1964)". 1960-luvun lopulla Suomeen tuotiin myös vanhoja amerikkalaisia klassikkoelokuvia.


title: Jussi Kohonen

text: Noin kolmannes Suomi-Filmin maahantuonneista tuli Itä-Euroopasta. Jiří Menzelin "Tarkoin vartioidut junat" (1966) meni monta viikkoa täysille katsomoille. Roman Polanskin esikoisteos "Veitsi vedessä ("1962")", jonka Kohonen osti jo ennen Puolan ensi-iltaa tuhannen dollarin kertamaksulla, esitettiin Suomessa heti tuoreeltaan, ja Eteläisen Hesperiankadun Ritz-teatteri oli lähes loppuunmyyty viisi viikkoa. Polanski ponnahtikin maailmanmaineeseen. Jean-Luc Godardin ja François Truffaut´n elokuvia ostettiin jopa näkemättä niitä, koska jo ohjaajan nimi takasi riittävän yleisömäärän. Truffaut´n "Jules ja Jim" (1962) olisi ehkä jäänyt tekemättä ilman Kohosen järjestämää ennakko-ostoa. Kohonen toi Suomeen myös elokuvien ohjaajia ja näyttelijöitä. Godardin ja Truffaut´n lisäksi muun muassa Claude Chabrol, Andrzej Wajda ja Joseph Losey vierailivat ensi-iltanäytännöissä, antoivat haastatteluja, saunoivat ja osallistuivat ravintolaillallisille.


title: Jussi Kohonen

text: Suomi-Filmin aikoina Kohonen solmi suhteet Neuvostoliiton elokuvalevityksestä vastanneeseen Sovexportfilmiin, joka toimi Suomessa tytäryhtiönsä Kosmos-Filmin nimellä. Kosmos-Filmi ja sen Mannerheimintiellä sijainnut Capitol-elokuvateatteri (myöhemmin Forum 1, nykyään tila toimii yökerhona) oli sodan jälkeen luovutettu rauhansopimuksen nojalla Neuvostoliitolle: yhtiön perustajan Gustaf Molinin leski Larissa oli mennyt naimisiin saksalaisen Friedrich Emil Köhlerin kanssa, ja Kosmos-Filmin tulkittiin näin ollen olevan saksalaista omaisuutta.


title: Jussi Kohonen

text: Vuodesta 1970 Kohosen yhtiö Lunaris toimi Kosmos-Filmin alihankkijana. Tasokkaan ohjelmiston ja aktiivisen markkinoinnin ansiosta Capitolista tuli yksi Helsingin suosituimmista elokuvateattereista. Itäeurooppalaisten uutuuselokuvien lisäksi esitettiin balettielokuvia ja vanhoja klassikoita, kuten Sergei Eisensteinin elokuvia, erityisissä kello viiden näytöksissä. Valtavan suosion saivat esimerkiksi Andrei Tarkovskin ohjaama "Andrei Rubljov" (1966/1971), Emil Lotjanun "Mustalaisleiri muuttaa taivaaseen" (1976) ja Akira Kurosawan vanhoilla päivillään ohjaama "Dersu Uzala" (Japani/Neuvostoliitto 1975), jonka presidentti Kekkonenkin kävi katsomassa kahteen kertaan.


title: Jussi Kohonen

text: Kohosen luona kävivät keskustelemassa yhtä lailla suomalaiset ja venäläiset kulttuurivaikuttajat. Hänen salongissaan Mark Donskoi on vastannut Peter von Baghin kysymyksiin, Andrei Kontšalovski on kirjoittanut elokuvakäsikirjoitusta ja Venäjän suomensukuisiin vähemmistöihin kuuluva ohjaaja ja näyttelijä (mokšalainen) on esitellyt tulevan vaimonsa. Kohosen tärkeä ystävä oli Sergei Mihalkov, johon hän törmäsi 1950-luvulla junassa matkalla Aachenista Pariisiin. Hienostunutta saksaa puhunut komea mies jutusteli matkan ajan Kohosen kanssa ja kehotti ottamaan yhteyttä tarvittaessa. Pariisin asemalla matkakumppania oli vastassa mittava delegaatio, ja Kohonen tajusi tämän olevan korkeassa asemassa. Neuvostoliitossa Mihalkov oli erittäin tunnettu lastenkirjailija, joka toimi kirjailijaliiton johtotehtävissä. Ystävyys säilyi Mihalkovin kuolemaan asti, ja moni asia Suomen ja Neuvostoliiton välisissä kulttuuri- ja kauppasuhteissa olisi jäänyt toteutumatta ilman Kohosen ja Mihalkovin yhteyttä. Suomessa tunnetaan Sergei Mihalkovia paremmin hänen kaksi poikaansa, elokuvaohjaajat Nikita Mihalkov ja Andrei Kontšalovski, jotka ovat edelleen näkyviä vaikuttajia elokuva-alalla.


title: Jussi Kohonen

text: Sodankylän elokuvajuhlat palkitsi Jussi Kohosen elämäntyöstään vuonna 2013.


title: Maxwell Holt

text: Maxwell "Max" Holt (s. 3. joulukuuta 1987 Cincinnati, Ohio) on yhdysvaltalainen lentopalloilija. Hän kuuluu Yhdysvaltojen A-maajoukkueeseen ja seuratasolla Moskovan Dynamoa. Hän saavutti olympiapronssia Yhdysvaltain joukkueessa Rio de Janeiron olympialaisissa 2016 Hän voitti maajoukkueessa myös Lentopallon maailmanliigan 2014 ja 2015 hänet valittiin Maailmanliigan parhaaksi keskitorjujaksi.


title: Juojärven rautatieasema

text: Juojärven rautatieasema (lyh. Juo) on lakkautettu rautatieliikennepaikka Pohjois-Karjalan Liperissä. Asema avattiin liikenteelle huhtikuussa 1940. Paikalle oli rakennettu Thure Hellströmin suunnittelema asemarakennus jo 1938. Asemalta rakennettiin myös 1,5 kilometrin pituinen satamarata Juojärven rantaan. Satamaraide on purettu 1970-luvulla, mutta ratapenkka ja lastauslaituri ovat yhä nähtävissä. Juojärvi muutettiin miehittämättömäksi 1967, ja henkilöliikenne päättyi mm. Sarvikummun ja Kangaslammen asemien tavoin 28. toukokuuta 1989. Tavaraliikenne lopetettiin 2002, ja vaihteet purettiin 2003. Liikennepaikka on ollut lakkautettuna 11. tammikuuta 2004 alkaen. Asemarakennus on yksityisomistuksessa.


title: Hato (1937)

text: Hato () oli keisarillisen Japanin laivaston 1937 valmistunut Ōtori-luokan torpedovene.


title: Hato (1937)

text: Alus tilattiin Ishikawajiman telakalta osana vuoden 1934 hankintoja. Sen köli laskettiin 28. toukokuuta 1936 ja alus laskettiin vesille 25. tammikuuta 1937. Se valmistui 7. elokuuta.


title: Hato (1937)

text: Alus upposi 16. lokakuuta 1944 ilmahyökkäyksessä Hongkongin edustalla. Se poistettiin alusluettelosta 10. joulukuuta 1944.


title: Erbium(III)kloridi

text: Erbium(III)kloridi (tai "erbiumtrikloridi" tai pelkkä "erbiumkloridi") on erbiumin epäorgaaninen yhdiste kloorin kanssa, jossa kloori esiintyy hapetusluvulla -I ja erbium +III. Näin muodostuva yhdiste on ErCl. Se muodostaa violetteja monokliinisia kiteitä. Kidevedettömän muodon lisäksi tunnetaan heksahydraatti (ErCl 6·HO), joka on väriltään lähempänä pinkkiä. Sen pinkki väri voimistuu loistelampun alla tarkasteltaessa.


title: Erbium(III)kloridi

text: Erbiumkloridi reagoi alkalimetallien, kuten natriumin kanssa, muodostaen erbium(III)hydroksidia:


title: Erbium(III)kloridi

text: Erbiumkloridi on hygroskooppinen aine. Sitä voidaan käyttää valmistettaessa metallista erbiumia, katalyyttina tietyissä orgaanisen kemian reaktioissa ja joissain optisissa sovelluksissa.


title: Kari Mikko Vesala

text:
Dosentti Kari Mikko Vesala (VTT) (s. 1957) toimii sosiaalipsykologian lehtorina Helsingin yliopistossa. Vesalan asiantuntemusalueita ovat yrittäjyyden sosiaalipsykologia, toimijuus ja laadullinen asennetutkimus.
Vesala on tehnyt sosiaalipsykologista tutkimusta muun muassa pienyrittäjistä, yrittäjyyden edistämispolitiikasta ja diskursseista sekä maanviljelijöiden toimijuudesta. Lisäksi Vesala tutkii nonkommunikaatiota ja relationismia metodologisina ja metateoreettisina näkökulmina.


title: Sagi (1937)

text: Sagi () oli keisarillisen Japanin laivaston 1937 valmistunut Ōtori-luokan torpedovene.


title: Sagi (1937)

text: Alus tilattiin Harima Shipbuilding Companyltä osana vuoden 1934 hankintoja. Sen köli laskettiin 20. toukokuuta 1936 ja alus laskettiin vesille 30. tammikuuta 1937. Se valmistui 31. heinäkuuta.


title: Sagi (1937)

text: Alus upposi 8. marraskuuta 1944 torpedoituna Luzonin länsipuolella. Se poistettiin alusluettelosta 10. tammikuuta 1945.


title: Kari (1937)

text: Kari () oli keisarillisen Japanin laivaston 1937 valmistunut Ōtori-luokan torpedovene.


title: Kari (1937)

text: Alus tilattiin Mitsubishin Yokohaman telakalta osana vuoden 1934 hankintoja. Sen köli laskettiin 11. toukokuuta 1936 ja alus laskettiin vesille 20. tammikuuta 1937. Se valmistui 20. syyskuuta.


title: Kari (1937)

text: Alus upposi 16. heinäkuuta 1945 torpedoituna Jaavanmerellä. Se poistettiin alusluettelosta 30. syyskuuta.


title: Kiji (1937)

text: Kiji () oli keisarillisen Japanin laivaston 1937 valmistunut Ōtori-luokan torpedovene.


title: Kiji (1937)

text: Alus tilattiin Taman telakalta osana vuoden 1934 hankintoja. Sen köli laskettiin 24. lokakuuta 1935 ja alus laskettiin vesille 26. tammikuuta 1937. Se valmistui 31. heinäkuuta.


title: Kiji (1937)

text: Alus poistettiin alusluettelosta 20. helmikuuta 1946 ja se luovutettiin sotakorvauksena Neuvostoliitolle 1947.


title: Vartkess A. Apkarian

text: Vartkess A. Apkarian (s. 2. syyskuuta 1955) on yhdysvaltalainen kemisti ja professori. Hän toimii fysikaalisen kemian ja kemiallisen fysiikan professorina Kalifornian yliopistossa Irvinessä. Kemistinä hän on asiantuntija aikaerotteisen spektroskopian alalla. Hänet tunnetaan erityisesti fotofysiikan tutkijana.


title: Vartkess A. Apkarian

text: Vartkess Apkarian valmistui kandidaatiksi 1976 Etelä-Kalifornian yliopistosta (USC). Tohtoriksi hän väitteli Northwestern-yliopistossa 1980.


title: Vartkess A. Apkarian

text: Apkarian on työskennellyt tutkijana Northwestern-yliopistossa ja Cornellin yliopistossa. Vuodesta 1983 hän on työskennellyt Kalifornian yliopistossa, Irvinessä (UCI). Hän toimi yliopistonsa kemian laitoksen johtajana kaudella 2003–2007. Nykyisin (elokuu 2016) hän on UCI:n kemiallisen fysiikan ja fysikaalisen kemian professori.


title: Vartkess A. Apkarian

text: Professori Apkarianin asiantuntemusta on hyödynnetty monin tavoin. Hän on ollut mm. mukana perustamassa monitieteistä kemiallisen ja materiaalifysiikan tohtorikoulutusohjelmaa (ChaMP). Siitä on jo valmistunut yli 100 henkilöä. Hän on ottanut osaa lukuisiin tieteellisiin konferensseihin ja tehnyt jo pitkään kansainvälistä tiedeyhteistyötä.


title: Vartkess A. Apkarian

text: Tieteilijänä Apkarian on tutkinut pääasiassa fotofysiikkaa ja kemiallista dynamiikkaa kondensoituneessa eli kiinteässä (tai tiiviissä) aineessa. Osa hänen tutkimuksestaan kuuluu kiinteän olomuodon kemian alaan, joka tutkii aineen kemiallisia ominaisuuksia. Tutkimus liittyy tältä osin myös fysiikkaan, sillä tutkimusaiheet käsittelevät niin kutsuttua tiiviin aineen fysiikkaa.


title: Vartkess A. Apkarian

text: Fotofyysistä tutkimusta Apkarian on tehnyt Van der Waalsin voimien vaikutuksesta muodostuneiden yhdisteiden (neste tai kiinteä aine) avulla. Kyseiset yhdisteet ovat tarpeeksi yksinkertaisia, että niitä tutkimalla ja tutkimusten tuloksista voidaan johtaa perusperiaatteita, joiden avulla pystytään ymmärtämään erilaisia fotofyysisiä ilmiöitä. Alkuehtojen perusteella Apkarian on määritellyt neljä erityistä mallisysteemiä. Hän tutkii erilaisia fotofyysisiä ilmiöitä näiden mallisysteemien avulla. Apkarian tekee sekä teoreettista että käytännöllistä tutkimusta.


title: Vartkess A. Apkarian

text: Apkarianin tutkimusryhmä on tarkastellut monenlaisia fotofyysisiä ilmiöitä: laserindusoidut koherenssit, varauksen siirtymisreaktiot, fotodissosiaatio, shokki-indusoitu kemia (=sähköshokkien avulla saadaan aikaan haluttuja tuloksia), atomien ja molekyylien liike ja diffuusio, molekyylien väliset reaktiot nesteissä sekä kvantti-isäntien fotodynaamiset ominaisuudet.


title: Vartkess A. Apkarian

text: Tutkimusmenetelmänä Apkarian on käyttänyt pääasiassa niin kutsuttua aikaerotteista spektroskopiaa. Hänen tutkimusryhmässään menetelmän käytön on oppinut mm. professori Mika Pettersson, joka on nykyisin menetelmän kansainvälisestikin arvostettu asiantuntija Suomessa.


title: Vartkess A. Apkarian

text: Apkarian käyttää tutkimustyössään spektroskooppisissa mittauksissa erilaisia lasereita koko spektrin alueelta (infrapunalaserista ultraviolettilaseriin). Viimeisimmissä tutkimuksissaan (vuoteen 2016 mennessä) Apkarian on tarkastellut yksittäisten molekyylien dynamiikkaa sekä luonut tekemiensä mittausten perusteella niistä erilaisia teoreettisia malleja.


title: Vartkess A. Apkarian

text: Professori Apkarian on vuoteen 2016 mennessä ollut tekijänä yli 150 tieteellisessä julkaisussa. Elokuussa 2016 häneltä oli ilmestynyt jo 199 julkaisua.


title: Vartkess A. Apkarian

text:
Vartkess Apkarian on saanut useita tunnustuksia ansioistaan kemistinä. Jo vuonna 1983 hän sai Camille ja Henry Dreyfusin säätiön palkinnon.
Sittemmin hänelle on tieteellisistä ansioista myönnetty muun muassa Alexander von Humboldt -palkinto (1996) ja Charles Bennet Award vuonna 2008. Kalifornian yliopisto on lisäksi vuonna 2007 myöntänyt hänelle Distinguished Alumnus of UCI Award -tunnustuspalkinnon.


title: Vartkess A. Apkarian

text: Jyväskylän yliopiston matemaattis-luonnontieteellinen tiedekunta promovoi vuonna 2016 Apkarianin kunniatohtoriksi. Hän on olennaisella tavalla vaikuttanut Jyväskylän yliopiston kemian laitoksen tutkimukseen.


title: Vartkess A. Apkarian

text: Professori Apkarianilla on ylipäätään ollut suuri vaikutus suomalaiseen fysikaalisen kemian tutkimukseen. Hän on tehnyt tutkimusyhteistyötä suomalaisten yliopistojen kanssa. Hänen tutkimusryhmässään on saanut oppinsa mm. kolme tulevaa suomalaista kemian professoria (Henrik Kunttu, Jussi Eloranta ja Mika Pettersson). Lisäksi ryhmässä on työskennellyt useita muita suomalaisia tutkijoita (esim. post doc-tutkijoina tai vierailevina tutkijoina).


title: Taylor Sander

text: Taylor Sander (s. 17. maaliskuuta 1992 Fountain Valley, Kalifornia) on yhdysvaltalainen lentopalloilija. Hän kuuluu Yhdysvaltojen A-maajoukkueeseen ja on seuratasolla edustanut joukkueita Veronassa ja Pekingissä. Hän saavutti olympiapronssia Yhdysvaltain joukkueessa Rio de Janeiron olympialaisissa 2016. Hän voitti maajoukkueessa myös Lentopallon maailmanliigan 2014. Hän on pelipaikaltaan yleispelaaja.


title: Haiti kesäolympialaisissa 2008

text: Haiti osallistui Pekingin olympialaisiin vuonna 2008 joukkueella, johon kuului seitsemän urheilijaa; kolme miestä ja neljä naista kolmesta eri lajista. Lipunkantajana sekä avajaisissa että päättäjäisissä toimi judoka Joel Brutus.


title: Katri Kirkkopelto

text: Katri Kirkkopelto (s. 1966) on suomalainen kuvataiteilija, kuvittaja ja kuvataiteen opettaja. Hän on kuvittanut oppimateriaaleja ja lastenkirjoja sekä suunnitellut kirjojen kansia ja tehnyt lehtikuvituksia.


title: Katri Kirkkopelto

text: Kirkkopelto valmistui Taideteollisesta korkeakoulusta vuonna 1995. Hänen töitään on ollut esillä yksityis- että yhteisnäyttelyissä Suomessa ja ulkomailla, muun muassa Bratislavan kuvitusbienaalessa 2007 ja samaan aikaan Bratislavassa järjestetyssä IBBY Finlandin Finnish Feelings -näyttelyssä.


title: Katri Kirkkopelto

text: Vuonna 2005 Kirkkopellon ja Suna Vuoren lastenkirja "Hirveää, parkaisi hirviö" oli Finlandia Junior -ehdokkaana ja voitti Pohjoismaisen kuvakirjakilpailun kansallisen sarjan. Kirkkopelto on kuvittanut myös Eppu Nuotion "Villilä"-sarjaa. Vuonna 2016 hänen teoksensa "Molli" oli HelMet-kirjallisuuspalkintofinalistina. Hänen kuvakirjansa "Piki" valittiin lasten- ja nuortenkirjallisuuden Finlandia-palkintoehdokkaaksi vuonna 2016.


title: Antti Ketonen

text: Antti Ketonen (s. 5. heinäkuuta 1978 Lohja) on iskelmäyhtye "Neljänsuoran" laulaja. Lokakuussa 2016 Ketonen osallistui Tähdet, tähdet ohjelman kolmannelle kaudelle, jossa hän selviytyi 5 parhaan joukkoon.


title: Antti Ketonen

text: Antti Ketosen ensimmäinen soolosinkku Olisitpa sylissäni julkaistiin elokuussa 2017. Kappaleen taustalta löytyy tunnettu tekijätiimi - Samuli Sirviön tuottaman biisin on tehnyt Lauri Tähkä ja sanoittajana on Tähkän lisäksi Sinikka Svärd. Aiemmin Ketonen on julkaissut omalla nimellään joulumusiikkia. Joulu valtaa sydämen -albumi julkaistiin vuonna 2015.


title: Snap Out of It

text: Snap Out of It on englantilaisen indie rock-yhtye Arctic Monkeysin kappale. Se julkaistiin kuudentena singlenä yhtyeen viidenneltä albumilta "AM". Single julkaistiin 9. kesäkuuta 2014.


title: Snap Out of It

text: ”Snap Out of It” sijoittui Britannian singlelistalla sijalle 82. Britannian indie-listalla sijoitus oli kuudes


title: Snap Out of It

text: Musiikkivideo julkaistiin YouTubessa 16. kesäkuuta 2013, ja on saavuttanut yli 30 miljoonaa näyttökertaa.


title: Hankolampi (Ikaalinen)

text: Hankolampi on Pirkanmaalla Ikaalisten Juhtimäen ja Ylöjärven Vekaran rajalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hankolampi on osa Liesijoen aluetta.


title: Hankolampi (Ikaalinen)

text: Lammen pituus on 700 metriä, leveys 200 metriä ja sen pinta-ala on 4,8 hehtaaria. Se sijaitsee Ikaalisten Juhtimäen ja Ylöjärven Vekaran puolivälissä Hankovuoren itäpuolella metsämaastossa olevassa painanteessa. Painanne on soistunutta metsää, jonka lounaispuolella Hankovuori kohoaa yli 20 metriä korkealle. Lampeen liittyy viisi suo-ojaa, joista pisin alkaa Lähteennevalta. Järven kaakkoispäästä lähtee lammen laskuoja ja se laskee Syväjärven luoteispäähän. Rantaviivan pituus on 1,7 kilometriä ja rannalle on rakennettu yksi vapaa-ajan asunto. Sinne pääsee metsäautotieltä, joka lähtee Syvärärven pohjoispään ohi kulkevalta Vekaralle johtavalta tieltä. Kunnanraja ylittää järven eteläpään niin, että suurin osa ja ainoa asunto jäävät Ikaalisten puolelle.


title: Mestarien liigan kausi 2017–2018

text: Mestarien liigan kausi 2017–2018 oli Mestarien liigan 26. kausi, ja Euroopan parhaiden joukkueiden kesken pelattavan jalkapallocupin 63. kausi. Loppuottelu pelattiin 26. toukokuuta 2018 Ukrainan pääkaupungissa Kiovan olympiastadionilla.


title: Mestarien liigan kausi 2017–2018

text: Puolustavana mestarina kauteen lähti turnauksen kolmatta espanjalainen Real Madrid, joka kukisti loppuottelussa englantilaisen Liverpoolin voittaen kolmannen perättäisen ja turnauksessa ennätyksellisen 13. mestaruuden.


title: Mestarien liigan kausi 2017–2018

text: Jokaisella karsintakierroksella sekä pudotuskierroksella joukkueet jaettiin sijoitettujen ja ei-sijoitettujen koreihin, jotka on määritetty mukaan. Joukkueet pelasivat toisiaan vastaan kotona ja vieraissa, eikä samaan ottelupariin voi päästä arvonnasta kahta joukkuetta samasta maasta.


title: Mestarien liigan kausi 2017–2018

text:
Ensimmäisen ja toisen karsintakierrosten arvonta suoritettiin 19. kesäkuuta 2017. Ensimmäiset osaottelut pelattiin 27. ja 28. kesäkuuta 2017. Toiset osaottelut pelattiin 4. heinäkuuta 2017.
Ensimmäiset osaottelut pelattiin 11., 12. ja 14. heinäkuuta 2017. Toiset osaottelut pelattiin 18. ja 19. heinäkuuta 2017.
Kolmas karsintakierros oli jaettu kahteen ryhmään: Mestarit (liigamestareille) ja Parhaiten sijoittuneet (ei-mestareille). Hävinneet joukkueet molemmista ryhmistä jatkoivat Eurooppa-liigan kauden 2017–2018 play-off-kierrokselle.


title: Mestarien liigan kausi 2017–2018

text: 30 joukkuetta pelasi kolmannella karsintakierroksella.


title: Mestarien liigan kausi 2017–2018

text: Play-off-kierros oli jaettu kahteen eri ryhmään: Mestarit (liigamestareille) ja Parhaiten sijoittuneet (ei-mestareille). Hävinneet joukkueet molemmista ryhmistä siirtyivät Eurooppa-liigan kauden 2017–2018 lohkovaiheeseen.


title: Mestarien liigan kausi 2017–2018

text: 20 joukkuetta pelaa tällä kierroksella.


title: Mestarien liigan kausi 2017–2018

text: Joukkueet jaettiin kahdeksaan neljän joukkueen lohkoon, joissa lohkojen joukkueet pelasivat toisiaan vastaan koti- ja vierasottelun. Jokaisen lohkon kaksi parasta pääsivät pudotuspelien neljännesvälieriin. Lohkon kolmanneksi sijoittuneet pääsivät Eurooppa-liigan kauden 2017–2018 ensimmäiselle pudotuspelikierrokselle ja neljänneksi sijoittuvat putosivat pois.


title: Mestarien liigan kausi 2017–2018

text: Jos lohkoissa päädyttiin tasapisteisiin, lohkosijoitukset ratkaistiin seuraavasti:


title: Mestarien liigan kausi 2017–2018

text: Pudotuspelivaiheessa joukkueet pelasivat toisiaan vastaan kerran kotona ja vieraissa, lukuun ottamatta loppuottelua, joka oli yksiotteluinen.


title: Mestarien liigan kausi 2017–2018

text: Arvonta suoritettiin 11. joulukuuta 2017


title: Mestarien liigan kausi 2017–2018

text: Ensimmäiset osaottelut pelattiin 13., 14., 20. ja 21. helmikuuta, ja toiset osaottelut pelattiin 6., 7., 13. ja 14. maaliskuuta 2018.


title: Mestarien liigan kausi 2017–2018

text: Arvonta suoritettiin 16. maaliskuuta 2018


title: Mestarien liigan kausi 2017–2018

text: Ensimmäiset osaottelut pelattiin 3. ja 4. huhtikuuta, ja toiset osaottelut pelattiin 10. ja 11. huhtikuuta 2018.


title: Mestarien liigan kausi 2017–2018

text: Arvonta suoritettiin 13. huhtikuuta 2018


title: Mestarien liigan kausi 2017–2018

text: Ensimmäiset osaottelut pelattiin 24. ja 25. huhtikuuta, ja toiset osaottelut pelattiin 1. ja 2. toukokuuta 2018.


title: Narvesen

text: Narvesen on norjalaisen Bertrand Narvesenin vuonna 1894 perustama kaupan alan yritys. Norjassa on lähes 350 Narvesen-kioskia, joissa vierailee yli 150 000 asiakasta päivittäin. Narvesenilla on kioskeja myös ulkomailla; Latviassa 250 kpl ja Liettuassa yli 40 kpl. Narvesenin omistaa nykyään norjalainen Reitan Convenience -yritys.


title: Aurinkorannan tähtöset

text: Aurinkorannan tähtöset on Viidakon tähtöset -televisosarjan kesätauon ajaksi MTV Katsomo palveluun julkaistu oheissarja. Ensimmäinen tuotantokausi alkoi 25. toukokuuta 2012 ja pääosissa nähtiin Iida Ketola, Henna Kalinainen ja Maisa Torppa. Toinen tuotantokausi alkoi 10. kesäkuuta 2013 ja pääosissa nähtiin Niko Saarinen, Nina Hämäläinen ja Katri Sorsa. Kolmas tuotantokausi alkoi 9. kesäkuuta 2014 ja pääosissa nähtiin Suvi Pitkänen, Johanna Pulkkinen ja Sanna Suutari.


title: Freundel Stuart

text: Freundel Jerome Stuart (s. 27. huhtikuuta 1951 Saint Philip, Barbados) on barbadoslainen poliitikko, joka nimitettiin Barbadoksen pääministeriksi vuonna 2010 hänen edeltäjänsä David Thompsonin menehdyttyä haimasyöpään. Vuonna 2013 hänet äänestettiin jatkamaan pääministerinä. Hän edustaa maansa demokraattista työväenpuoluetta.


title: Saint Lucia kesäolympialaisissa 2012

text:
Saint Lucia osallistui Lontoon olympialaisiin vuonna 2012 neljän urheilijan joukkueella, jotka ottivat osaa purjehdukseen, uintiin ja yleisurheiluun. Maan lipunkantajana avajaisissa sekä päättäjäisissä toimi korkeushyppääjä Levern Spencer.
Saint Luciaa edusti kaksi urheilijaa yleisurheilussa.


title: Heikki Rautasalo

text: Heikki Rautasalo (21. joulukuuta 1942 Jämsänkoski – 22. tammikuuta 2009 Helsinki) oli suomalainen sellotaiteilija. Hän toimi solistina, kamarimuusikkona, sellonsoiton opettajana, kapellimestarina ja Jyväskylän kesän taiteellisena johtajana.


title: Heikki Rautasalo

text: Rautasalo kävi pari vuotta kadettikoulua ennen muusikon uralle päätymistään. Hän antoi ensikonserttinsa Helsingissä yhdessä Ralf Gothónin kanssa. Rautasalo työskenteli 1960- ja 1970-luvuilla Radion sinfoniaorkesterin ja Lahden kaupunginorkesterin soolosellistinä. Vuonna 1969 hän oli mukana perustamassa Finlandia-kvartettia, jousikvartettia jonka jäsenenä hän pysyi koko sen 25-vuotisen toiminnan ajan. 1970-luvun lopussa Heikki Rautasalo perusti Jyväskylän kamariorkesterin. Lisäksi hän johti vakituisesti Vox Artis -kamariorkesteria.


title: Heikki Rautasalo

text: Pedagogin urallaan Rautasalo toimi Jyväskylän konservatorion sellonsoiton lehtorina vuoteen 1985 asti ja sitten Sibelius-Akatemiassa sellonsoiton ja kamarimusiikin tuntiopettajana.


title: Heikki Rautasalo

text: Heikki Rautasalo kilpaili nuoruudessaan SM-tasolla 400 metrin juoksussa.


title: Nacaome

text: Nacaome on eteläisen Vallen departementin pääkaupunki Hondurasissa. Kaupunki on perustettu jo vuonna 1535, ja se sai kaupunginoikeudet vuonna 1845. Nacaomen nimi tarkoittanee kahden heimon, cholulan ja chaparrastiquen yhteiseloa. Kaupunki sijaitsee hyvin kuumalla alueella Nacaomejoen varrella. Joki on padottu juomaveden riittävyyden turvaamiseksi. Kaupunki on alueen vientituotteiden keskus. Lähistöllä on kulta- ja hopeakaivoksia. Panamericana-valtatie kulkee kaupungin vieritse. Kaupungissa sijaitsee muun muassa "Iglesia evangelica Amor Viviente" (”elävän rakkauden evankelinen kirkko”), roomalaiskatolinen "Iglesia de Dios del septimo dia" sekä mormonikirkko. Kaupungin asukasluku on noin 13 931 (2001).


title: Francisco Filho

text: Francisco Alves Filho (s. 10. tammikuuta 1971 Souto Soares, Bahia) on brasilialainen karateka ja potkunyrkkeilijä. Hän saavutti muun muassa karatessa World Open mestaruuden ensimmäisenä ulkomaalaisena ja Kyokushinin superraskaansarjan maailmanmestaruuden 1997. Potkunyrkkeilyssä Filho voitti K–1 mestaruuden 2000.


title: Francisco Filho

text: Filho alkoi harrastamaan Kyokushin karatea kymmenen vuotiaana ja saavutti mustan vyön kuusi ja puoli vuotta myöhemmin. Hän kilpaili nuorten tasolla menestyksekkäästi 14-vuotiaana Paulista Championships turnauksessa. Vuosina 1985 ja 1986 Filho saavutti nuorten sarjassa hopeaa ja 1987, sekä 1988 mestaruuden. Hän voitti Paulista turnauksen myös kerran aikuisten tasolla 1989. Filho osallistui tämän jälkeen 1990-luvun alussa Brasiliassa ja Etelä-Amerikassa järjestettäviin turnauksiin. Hän voitti muun muassa Brasilian avoimet kilpailut neljä kertaa vuosina 1990, 1992, 1993 ja 1995. Filho saavutti menestystä myös Etelä-Amerikan mestaruuskilpailuissa.


title: Francisco Filho

text: Filho osallistui ensimmäisen kerran World Open -turnaukseen 1991, jolloin hän sijoittui 16 parhaan joukkoon. Filho palkittiin turnauksessa parhaasta taisteluhengestä. Hän osallistui myös seuraavaan World Openiin 1995, jolloin Filho saavutti pronssia. Hän oli vasta kolmas Japanin ulkopuolelta tullut ottelija, joka onnistui saavuttamaan mitalin. Häntä ennen mitalin olivat saavuttaneet yhdysvaltalainen Willie Williams 1979 ja sveitsiläinen Andy Hug 1987. Filho otteli vielä kolmannen kerran World Openissa 1999, jossa hän saavutti ensimmäisenä ulkomaalaisena mestaruuden. Häntä ennen Andy Hug oli ainut loppuottelussa otellut ei-japanilainen, mutta hän hävisi tuolloin mestaruuden. Filho voitti loppuottelussa Hajime Kazumin, joka oli edennyt loppuotteluun myös edellisissä kisoissa.


title: Yrjö Piitulainen

text: Yrjö Olavi Piitulainen (5. tammikuuta 1921 Viipuri – 1987 Helsinki) oli suomalainen välisarjan nyrkkeilijä, joka teki ammattilaisdebyyttinsä vuonna 1945. "The Ring" -lehti nimesi hänet 1940-luvulla Euroopan kuudenneksi parhaaksi välisarjan nyrkkeilijäksi. Hän oli nyrkkeilijä Harri Piitulaisen isä ja toimi oman ammattilaisuransa jälkeen myös tämän valmentajana.


title: Yrjö Piitulainen

text: Piitulainen syntyi Viipurissa vuonna 1921. Amatööriuransa aikana 1932–1945 Piitulainen tunsi Suomen ensimmäisen nyrkkeilyn olympiavoittajan, Sten Suvion, joka innoitti häntä aloittamaan nyrkkeilyn.


title: Yrjö Piitulainen

text: Amatööriurallaan vuosina 1932–1945 Piitulainen otteli kaikkiaan 147 kertaa ja voitti niistä 139. Hän voitti Suomen mestaruuden Kevyessä sarjassa eli alle 61,2 kg vuonna 1940 sekä Välisarjassa eli alle 66,7 kg vuosina 1943 ja 1944 Viipurin Nyrkkeilijöitä. Vuonna 1941 hän hävisi Kevyen sarjan loppuottelun Ahti Lehtiselle vuonna 1941. Tällöin hän Talvisodan jälkeisen Välirauhan aikana edusti Helsingin Nyrkkeilyseuraa.


title: Yrjö Piitulainen

text: Toisen maailmansodan aikana kansainvälinen kanssakäyminen oli normaalia vähäisempää. Tammikuussa 1942 Piitulainen yhdessä Aatos Lundellin kanssa edusti Suomea EM-kisoissa Breslaussa. Piitulainen voitti avausottelussa slovakin ja hävisi toisessa ottelussa saksalaiselle Horst Garzille. Maailmansodan jälkeen kisat menettivät EM-kisojen aseman.


title: Yrjö Piitulainen

text: Piitulaisen ensimmäinen ammattilaisottelu käytiin Göteborgissa Lennart Boqvistia vastaan 19. lokakuuta 1945, ja se päättyi Piitulaisen voittoon. Seuraava ottelu käytiin Hans Drescheria vastaan Tukholmassa 8. tammikuuta 1946 ja sitä seuraava maaliskuussa 1946 Beb Diesseniä vastaan Göteborgissa, kuten myös seuraava ottelu Gerhard Pederseniä vastaan. Ensimmäisen tappionsa Piitulainen koki ottelussa Gwyn Williamsia vastaan 2. kesäkuuta 1946.


title: Yrjö Piitulainen

text: Piitulaisen ensimmäinen ottelu Pohjoismaiden ulkopuolella käytiin Sussexissa, Isossa-Britanniassa elokuussa 1946 Johnny Watersia vastaan. Piitulainen voitti tämänkin ottelun, ja kyseessä oli jo hänen kuudes voittonsa.


title: Yrjö Piitulainen

text: Vuoden 1947 aikana Piitulainen otteli viidessä ottelussa, joista hän voitti kolme, hävisi yhden ja yksi oli ratkaisematon. Vuonna 1948 hän oli mukana kuudessa ottelussa, joista voitti viisi ja hävisi yhden.


title: Yrjö Piitulainen

text: 16. syyskuuta 1948 – 26. huhtikuuta 1949 Piitulainen voitti kahdeksan ottelua peräkkäin. Vuoden 1950 alussa Piitulainen kohtasi Hollannin mestari Harry Bosin Helsingissä. Ottelun lopputulos oli ratkaisematon. 14. toukokuuta 1950 Piitulainen otteli Egil Voldia vastaan Lappeenrannassa ja 3. syyskuuta Gino Menozzia vastaan ja voitti viimeisessä erässä. Ottelu jäi Piitulaisen viimeiseksi. Uransa jälkeen Piitulainen toimi nyrkkeilypromoottorina. Piitulainen valmensi myös poikaansa Harria, joka otteli vuosina 1966–1971.


title: Saint Lucia kesäolympialaisissa 2008

text: Saint Lucia osallistui Pekingin olympialaisiin vuonna 2008 neljän urheilijan joukkueella, jotka osallistuivat yleisurheiluun ja uintiin. Tämä oli vasta neljäs Saint Lucian esiintyminen olympialaisissa. Joukkueeseen kuului vain yksi mies, eli seiväshyppääjä Dominic Johnson. Hän oli myös joukkueen vanhin 32-vuotiaana ja ainoa, joka oli osallistunut aiemmin olympialaisiin. Lipunkantajana avajaisissa toimi korkeushyppääjä Levern Spencer.


title: Saint Lucia kesäolympialaisissa 2008

text: Danielle Beaubrun oli joukkueen nuorin 18-vuotiaana.


title: Saint Lucia kesäolympialaisissa 2008

text: Saint Lucialla oli kolme edustajaa yleisurheilussa.


title: San Marino kesäolympialaisissa 1988

text: San Marino osallistui kesäolympialaisiin 1988 Soulissa, Etelä-Koreassa. Maata edusti kaksi urheilijaa yhdessä lajissa, uinnissa. San Marino ei voittanut yhtäkään mitalia.


title: Luettelo Norjan kalliopiirroksista

text: Luettelo Norjan kalliopiirroksista sisältää sekä kivikauden pyyntiväestön piirroskentät että kivi-, pronssi- ja rautakauden viljelijäväestön piirroskentät Norjassa. Niistä on käytetty tässä esityksessä yleisintä tai tunnettua nimitystä erisnimenä ja kentät on ryhmitelty lääneittäin. Läänit on esitetty samassa järjestyksessä kuin ne on numeroitu oheisessa kartassa.


title: Luettelo Norjan kalliopiirroksista

text:
Osa kalliopiirroksista on tehty hakkaamalla kallion pinta rikki ja toiset on piirretty hiomalla kallion pinta kivellä. Kalliomaalaukset on piirretty ainoastaan sivelemällä kallion pinta maalilla.
Itä-Agderin läänissä ei ole kalliopiirroksia.


title: Luettelo Norjan kalliopiirroksista

text: Katso Hordalandin lääni yllä.


title: We Think the World of You

text: We Think the World of You on vuonna 1988 ensi-iltansa saanut brittiläinen draamakomediaelokuva, jonka on ohjannut Colin Gregg. Tragikomedian pääosissa ovat Gary Oldman ja Alan Bates, ja se perustuu J. R. Ackerleyn samannimiseen romaaniin (1960), jonka pohjalta Hugh Stoddart sovitti elokuvan käsikirjoituksen. Elokuvan tuottivat Tommaso Jandelli ja Paul Cowan.


title: We Think the World of You

text: "We Think the World of You" kuvattiin tammi-toukokuun välisenä aikana 1988. Elokuva sai ensi-iltansa Toronton elokuvajuhlilla Kanadassa 16. syyskuuta 1988. Kotimaan ensi-iltansa elokuva sai Isossa-Britanniassa 22. syyskuuta 1989. "We Think the World of You" -elokuvan VHS-julkaisu julkaistiin ensi kerran Yhdysvalloissa vuonna 1989 ja DVD-julkaisu Isossa-Britanniassa 2010.


title: We Think the World of You

text: "We Think the World of You" sijoittuu 1950-luvun Lontooseen ja kertoo nuoresta Johnny-nimisestä miehestä (Gary Oldman), joka joutuu vankilaan. Hän antaa rakkaan Evie-koiransa hoidettavaksi entiselle rakastajalleen ja parhaalle ystävälleen Frankille (Alan Bates). Kun Johnny vapautuu vankilasta, hän joutuu kohtaamaan vaikeuksia kotonaan. Kaiken lisäksi hän ehkä joutuu luopumaan koirastaan.


Owen Robertsin kansainvälinen lentoasema on Caymansaarten Grand Caymanin saaren ainoa lentoasema. Vuonna 1952 avattua lentoasemaa käyttää noin miljoona matkustajaa vuodessa. Se sijaitsee George Townissa saaren länsipäässä. Se on nimetty Britannian kuninkaallisten ilmavoimien lennoston komentaja Owen Robertsin mukaan, joka perusti Caribbean International Airwaysin ja oli vaikuttamassa päätökseen rakentaa lentoasemat Caymansaarten kaikille kolmelle saarelle.


title: Hankojärvi (Ylöjärvi)

text: Hankojärvi on Pirkanmaalla Ikaalisten Juhtimäen ja Ylöjärven Vekaran välisellä rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hankojärvi on osa Liesijoen aluetta.


title: Hankojärvi (Ylöjärvi)

text: Järven pituus on 1,5 kilometriä, leveys 550 metriä ja sen pinta-ala on 31 hehtaaria. Se sijaitsee Ikaalisten Juhtinperän ja Ylöjärven Poikeluksen välisen tien varrella (yhdystie 2764). Järvi ei kuitenkaan näy tielle, joka jää Koivumäen taakse. Järven selkä on 1,0 kilometriä pitkä ja 300 metriä leveä. Siitä erkanee pohjoiseen 550 metriä pitkä ja alle 100 metriä leveä lahti, jota kutsutaan Hankojärvenperäksi. Selästä länteen työntyy Pulotteenlahti ja selän eteläpäätä kutsutaan Paskonperäksi. Järveen on kaivettu kuusi metsäojaa, joista Hankojärvenperään laskee 1,5 kilometriä pitkä pienen Heinilammen laskuoja. Pulotteenlahdesta lähtee järven laskuoja, joka yhtyy 400 metrin päässä Hankolammen laskuojaan. Laskuoja laskee lopulta Syväjärveen. Veden laskennallinen viipymä järvessä on 869 vuorokautta, koska valuma-alueen pinta-ala on järven tilavuuteen nähden pieni. Järvessä on vain yksi rannan tuntumassa sijaitseva luoto. Mikäli Hankosaari on ollut saari, on se nykyään maatunut kiinni järven itärantaan. Rantaviivan pituus on 4,5 kilometriä ja se on paikoin tiheästi rakennettua. Rannan läheisyydessä sijaitsee yksi kiinteistö ja rannoille on rakennettu yli 20 vapaa-ajan asuntoa. Niille johtaa tiet sekä Vekerasta tulevalta tieltä että yhdystieltä 2764. Ikaalisten ja Ylöjärven välinen raja ylittää järven Pulotteenlahdelta Hankosaarelle niin, että järvi jakaantuu lähes puoliksi.


title: Hankojärvi (Ylöjärvi)

text: Vedenlaatua on tutkittu vuosina 1981, 1990 ja 1992 sekä loppukesällä vuonna 1993. Vesi oli ruskean väristä ja se sisälsi melko runsaasti humusta, mikä katsotaan johtuvan järven ympäristön suo- ja metsävaltaisesta ympäristöstä. Vesi oli kuitenkin kirkasta tai joskus lievästi sameaa. Soidenkuivatusvesien vuoksi vesi oli hapanta. Talvella saadut happamuustason arvot laskivat säännöllisesti alle pH 6,0. Keväällä järven pintaveden happamuustaso kuitenkin kohosi johtuen levien lisääntyneestä perustuotannosta. Järven puskurikyky happamoitumista vastaan oli heikko, joten valuma-alueen laskuvesien happamuus määrää järven happamuuden. Hankojärven veden ravinteet ovat lievästi rehevöityneen suojärven tasolla. Fosforipitoisuudet vaihtelivat pintavesissä 10-14 mikrogrammaa litrassa vettä (µg/l), mikä on kuitenkin tyypillisempää karuille järville. Typpipitoisuudet seuraavat suojärville tyypillisiä arvoja. Esimerkiksi vuonna 1993 mitattiin leväkasvuston klorofyllipitoisuuden ylittäneen lievästi rehevöityneen järven alarajan. Veden hygieninen laatu on moitteeton eikä rantojen vapaa-ajan asuminen kuormita järveä näkyvästi. Järven happitilanne oli kunnossa. Talvisin järven happitilanne arvioitiin vaihtelevan hyvästä erinomaiseen tasoon. Happea kului vedessä alhaisesta rehevyystasosta johtuen hitaasti ja happea riitti järvessä talvella hyvin lopputalveen saakka. Kesän happitilanne oli kuitenkin heikompi, sillä järvi lämpötilakerrostui ja alusvesi oli vähähappinen ja pohjan lähellä oli hapeton vesikerros. Hankojärven virkistysarvio oli tyydyttävä ja arvioita heikensivät humuksen suuri määrä ja havaittu happitalouden häiriö.


title: Martina & Esko: Vauvakuumetta

text: Martina & Esko: Vauvakuumetta on 7. tammikuuta 2010 Sub-kanavalla alkanut tositelevisiosarja, jossa seurattiin Martina Aitolehden ja Esko Eerikäisen vauvaperheen arkea. Toinen tuotantokausi alkoi 31. maaliskuuta 2011, jossa seurattiin Martinan ja Eskon matkaa kolumbiassa.


title: Edwin Smithin Papyrus

text: Edwin Smithin Papyrus on muinaisen Egyptin lääketieteellistä tekstiä sisältävä 4,5 metriä pitkä papyruskäärö. Papyrus on kirjoitettu noin vuonna 1600 eaa. Teksti on todennäköisesti kopio vanhemmasta lääketieteellisestä tekstistä, joka on kirjoitettu noin vuosina 3000-2500 eaa. Edwin Smith löysi käärön vuonna 1862, ja se käännettiin ensimmäisen kerran vuonna 1930. Nykyinen säilytyspaikka on New York Academy of Medicine. Edwin Smithin Papyrus esittää hyvin järkiperäisen lähestymistavan vammojen diagnosointiin ja hoitoon toisin kuin monet muut saman ajan kirjoitukset, jotka pohjautuvat enemmän taikuuteen hoitokeinona.


title: Edwin Smithin Papyrus

text: Teksti koostuu 48 esimerkkitapauksesta, jotka käsittelevät suurimmaksi osaksi pään alueen vammoja. Kirjoitus on todennäköisesti ollut armeijan lääkintähenkilöiden ohjeena ja esimerkkitapaukset ovat tyypillisiä armeijan vammoja kuten haavoja, sijoiltaanmenoja ja murtumia. Jokaisessa esimerkkitapauksessa potilas tutkitaan, tehdään diagnoosi ja ennuste parantumismahdollisuuksista sekä määrätään tarvittava hoito. Hoitoina käytetään mm. haavojen ompelua, verenvuodon tyrehdyttämistä, ja murtumien lastoittamista. Joissakin tapauksissa todetaan, että vammalle ei ole hoitoa tai turvaudutaan taikuuteen hoitona. Esitetyt vammat on järjestetty "a capite ad calcem" -periaatteen mukaisesti eli aloittaen pään alueesta ja edeten siitä kehonosissa asteittain alemmas. Säilynyt osa papyruksesta loppuu kuitenkin rintakehän kohdalle, ja loppuosa papyruksesta on todennäköisesti kadonnut.


title: Edwin Smithin Papyrus

text: Edwin Smithin Papyrus on vanhin tunnettu dokumentti, jossa mainitaan esimerkiksi termit aivovamma ja nenäkirurgia. Papyrus on myös vanhin tunnettu dokumentti, jossa käsitellään tieteellisesti selkärangan vammoja ja niiden oireita.


title: The Ninth Hour

text: The Ninth Hour on power metal -yhtye Sonata Arctican yhdeksäs studioalbumi. Se julkaistiin 7. lokakuuta 2016 levymerkillä Nuclear Blast. Albumi on tyyliltään enemmän perinteistä heavy metalia aiempiin julkaisuihin verrattuna. Albumi debytoi Suomen virallisen listan toisella sijalla.


title: The Ninth Hour

text: Albumi sai ristiriitaisen vastaanoton. Imperiumin Taavi Lindfors sanoi albumin olevan teknisesti ottaen hyvä mutta riskitön ja tylsä perusteos, joka vaatisi rohkeutta säveltämiseen. Myös Soundin Mikko Merilinna tarttui albumin mielenkiinnottomuuteen ja sävellystyön osittaiseen köyhyyteen, mutta piti tuotantoa onnistuneena. V2.fi -sivuston Jesse Kärkkäinen kehui myös albumin tuotantopuolta, mutta kritisoi levyn heikkoa sävellystyötä, josta puuttuu mielikuvitus sekä tarttuvuus.


title: Sari Aalto

text: Sari Aalto (oik. Sari Kortesmäki o.s. Aalto, s. 13. maaliskuuta 1987) on suomalainen vatsastapuhuja, joka on toiminut vatsastapuhumisen ammattilaisena vuodesta 2013 lähtien. Hän on koulutukseltaan teatteri-ilmaisun ohjaaja (AMK). Hän on naimisissa televisiojuontaja Joona Kortesmäen kanssa. Hänen isänsä on suomalainen taikuri Simo Aalto ja serkkunsa laulaja Saara Aalto.


title: Sari Aalto

text: Vuonna 2015 Aalto esiintyi MTV3:n televisio-ohjelmassa "Voitolla yöhön" näyttelijä Jukka Rasilan vatsastapuhumiskouluttajana. Syksyllä 2016 Aalto kilpaili "Talent Suomi" -televisio-ohjelmassa sijoittuen toiseksi.


title: Sari Aalto

text: Aalto oli mukana America's Got Talentissa yhdessä Rudi Rokin kanssa, mutta he eivät päässeet koe-esiintymisestä jatkoon.


title: Finnaviation

text: Finnaviation oli suomalainen lentoyhtiö. Se perustettiin vuonna 1979, kun Nordair (aiemmin Lentohuolto) ja Wihuri Oy Finnwings yhdistettiin yhdeksi yhtiöksi, josta Finnair hankki 60 prosentin osuuden. Myöhemmin omistusosuus nousi 70 prosenttiin.


title: Finnaviation

text: Yhtiö lensi muun muassa reittilentoja omilla ja Finnairin tunnuksilla sekä ambulanssi-, tilaus- ja postilentoja. Vuonna 1987 se lensi yli 90 miljoonaa istuinkilometriä ja lähes 500 000 rahtitonnikilometriä.


title: Finnaviation

text: Finnaviation sulautettiin emoyhtiö Finnairiin 2. syyskuuta 1996.


title: Finnaviation

text: Vuonna 1980 Finnaviationin laivastoon kuului 20 lentokonetta. Yhtiö käytti toimintansa aikana ainakin seuraavia konetyyppejä:Kesäkaudella 1980 Finnaviationin verkostoon kuului seitsemän kohdetta Suomessa ja kolme Ruotsissa. Lennot Oulun ja Luulajan välillä sekä Vaasasta Sundsvalliin ja Uumajaan se lensi Finnairin tunnuksilla.


title: Finnaviation

text: Vuoden 1987 kesäkaudella Finnaviation lensi kymmeneen kohteeseen Suomessa ja kahteen Ruotsissa. Lennot Maarianhaminan ja Tukholman sekä Vaasan ja Skellefteån välillä se lensi Finnairin tunnuksilla.


title: Zahari Damjanov

text: Zahari Damjanov (, s. 5. marraskuuta 1985 Varna) on bulgarialainen karateka. Hän saavutti muun muassa World Open -mestaruuden 2015 ensimmäisenä bulgarialaisena ja on nelinkertainen Euroopan mestari yli 90-kiloisten sarjassa.


title: Zahari Damjanov

text: Damjanov alkoi harrastamaan kyokushin-karatea noin 10-vuotiaana ja vuodesta 2007 lähtien hän alkoi osallistumaan kilpailuihin myös ulkomailla. Hän saavutti aluksi Yhdysvaltain raskaansarjan mestaruuden 2007 voitettuaan loppuottelussa Shohei Yamamoton. Seuraavana vuonna Damjanov saavutti Japanin mestaruuskilpailuissa hopeaa hävittyään loppuottelussa Makoto Taniguchille. Kesäkuussa Damjanov voitti Yhdysvaltain mestaruuden avoimessasarjassa voitettuaan All American Openin loppuottelussa kahdeksan vuotta aiemmin mestaruuden voittaneen Sergio Da Costa. Sittemmin marraskuussa Damjanov eteni myös Japanin painoluokallisissa kilpailuissa superraskaansarjan loppuotteluun, jossa hän hävisi mestaruuden Makoto Akaishille.


title: Zahari Damjanov

text: 2009 Damjanov aloitti vuoden saavuttamalla MM-hopeaa superraskaassarjassa hävittyään loppuottelussa Mihail Kozloville. Toukokuussa hän saavutti ensimmäisen Euroopan mestaruuden Ukrainassa, voitettuaan loppuottelussa Dmitry Lunevin. Damjanov onnistui uusimaan Euroopan mestaruutensa heti perään 2011 Romaniassa, jossa hän tällä kertaa voitti loppuottelussa Sergej Uwitskijin. Damjanov oli mukana myös saman vuoden Euroopan mestaruuskilpailuissa Ranskassa, jossa turnaus käytiin avoimessarjassa. Hän kuitenkin hävisi loppuottelun Alejandro Navarrolle.


title: Zahari Damjanov

text: Damjanov voitti 2011 ja 2012 All American Openin. Hän kohtasi voitokkaasti molemmilla kerroilla loppuottelussa Goderzi Kapanadzen. Damjanov osallistui World Openiin toistamiseen 2011, jolloin hän sijoittui viidenneksi ja hänet palkittiin samalla tameshiwari-palkinnolla. Toukokuussa 2013 Damjanov saavutti uransa kolmannen Euroopan-mestaruuden voitettuaan loppuottelussa Alejandro Navarron. Kesäkuussa Damjanov saavutti kolmannen All American Open -mestaruuden peräkkäin. Hän voitti loppuottelussa kolmannen kerran peräkkäin venäläisottelijan, tällä kertaa Darmen Sadvokasovin. 2014 Damjanov jatkoi mestaruusputkeaan voittamalla toukokuussa uransa neljännen Euroopan-mestaruuden kotimaassaan Bulgariassa. Loppuottelussa hän voitti ranskalaisen Djema Belkhodjan. Mestaruuden myötä hän ohitti Tomasz Najduchin eniten superraskaansarjan Euroopan-mestaruuksia voittaneena ottelijana.


title: Zahari Damjanov

text: Damjanov osallistui ensimmäisen kerran World Open -turnaukseen 2007, jolloin hän sijoittui 16 parhaan joukkoon. Damjanov osallistui kolmannen kerran World Openiin 2015, jossa hän voitti ensimmäisen mestaruutensa. Samalla Damjanovista tuli ensimmäinen mestaruuden voittanut bulgarialainen, kun hän voitti loppuottelussa Djema Belkhodjan.


title: Ikkunaprinsessa (nuortenromaani)

text: Ikkunaprinsessa on Tuija Lehtisen kirjoittama vuonna 1994 ilmestynyt nuortenromaani. Lehtinen sai kirjasta Plättä-palkinnon vuonna 1995. Kirja kertoo 15-vuotiaasta Minnistä, joka päättää selvittää kaiken mahdollisen pojista ja seksistä.


title: Ikkunaprinsessa (nuortenromaani)

text: Päähenkilö Minerva "Minni" Metsämäki on lukiolainen, joka on juuri muuttanut uudelle paikkakunnalle vanhempiensa avioeron jälkeen. Hän asuu äitinsä Kanervan kanssa vanhapiikatätinsä Onervan luona. Minni on päättänyt päästä eroon neitsyydestään ennen kuin täyttää 16 vuoden viimeisenä päivänä. Hän tekee kaikkensa löytääkseen sopivan kumppanin tähän suunnitelmaan, mutta paikkakunnan pojat ovat toivottomia tapauksia. Hän löytää kyllä poikakavereita mutta kukaan heistä ei tunnu olevan se oikea prinssi, joka on ikkunaprinsessan arvoinen.


title: DKW F10

text: DKW F10 oli henkilöautomalli, jota valmistivat yhteistyössä länsisaksalaiset Auto Union ja Karl Baur Karosseriefabrik und Reparaturwerk. Auto oli ensimmäinen toisen maailmansodan jälkeinen DKW-malli, ja niitä valmistettiin vuonna 1950 yhteensä 195 kappaletta sedan- ja cabriolet-koreilla.


title: DKW F10

text: F10:n alusta perustui sotaa edeltäneeseen F8-malliin, johon oli tehty muutamia muutoksia. Alustat valmisti Auto Union Ingolstadtissa ja Baur rakensi niiden päälle korit Stuttgartissa. Kyseessä oli väliaikainen järjestely, josta luovuttiin uuden F89-mallin edettyä tuotantoon.


title: DKW F10

text: Toisen maailmansodan päätyttyä Saksan läntisellä miehitysvyöhykkeellä oli noin 60 000 käyttökuntoista DKW-autoa. Ne olivat teknisesti kestäviä, mutta niiden keinonahalla päällystetyt puukehikkoiset korit kuluivat loppuun ajan myötä. Vuonna 1948 stuttgartilainen korivalmistaja Karl Baur Karosseriefabrik und Reparaturwerk sai ajatuksen valmistaa teräksisiä vaihtokoreja. Jo ennen sotaa yritys oli valmistanut cabriolet- ja roadster-koreja Auto Unionin tuotteisiin. Baur ehdotti yhteistyötä miehitetyn Saksan itävyöhykkeeltä Ingolstadtiin, Baijeriin siirtyneen Auto Unionin kanssa. Auto Unionin torjuttua ajatuksen Baur päätti markkinoida korejaan itse.


title: DKW F10

text: Alkuvuonna 1949 Baur mainosti tarjoavansa DKW-autojen omistajille "elegantimpaa muotoilua" ja "verratonta kestävyyttä". Useat DKW-autojen omistajat vaihdattivat yrityksellä autojensa korit pidentäen näin niiden käyttöikää. Baurilla oli valikoimassaan neljä korivaihtoehtoa: nelipaikkainen luksus-cabriolet, 2+2-paikkainen cabriolet, nelipaikkainen sedan sekä 2+2-paikkainen coupé, joiden ainoa ero oli kattorakenteessa. Korit olivat puukehikon päälle rakennettuja teräskoreja. Kustannussyistä kaikkien mallien ovissa käytettiin cabriolet-mallin ikkunoita pyöristettyine kulmineen.


title: DKW F10

text: Tammikuussa 1950 Auto Unionin alettua valmistaa Ingolstadtissa DKW Schnellaster -pakettiautoa näytti siltä, että ensimmäinen sodanjälkeinen DKW-henkilöautomalli antaisi odottaa itseään. Tällöin Auto Union ja Baur pääsivät sopimukseen autojen valmistamisesta yhdessä. Mallin pohjana oli sotaa edeltäneen F8-mallin muuteltu alusta, jonka päälle Baur rakensi korin. Auton mallinimeksi tuli F10. Alusta asti oli selvää että kyseessä oli väliaikainen järjestely, jota jatkettaisiin vain kunnes uusi F89-malli saataisiin tuotantovalmiiksi.


title: DKW F10

text: Jo maaliskuussa Auto Union alkoi markkinoida F89:ää, "uudistunutta Meisterklassea", ja F10-mallien alustojen valmistus lopetettiin elokuussa. Tähän mennessä alustoja ehdittiin valmistaa Ingolstadtissa 195 kappaletta.


title: DKW F10

text: Auton voimanlähteenä oli eteen asetettu 684-kuutioinen kaksisylinterinen, kaksitahtinen rivimoottori, jonka suurin teho oli 20 hevosvoimaa. Sekä sylinterin halkaisija että iskun pituus olivat 76 mm, ja moottorin puristussuhde oli 5,9:1. Jäähdytyksenä oli vapaakiertoinen nestejäähdytys. Sähköjärjestelmä oli 6-volttinen ja moottorissa oli Dynastart-merkkinen yhdistetty käynnistin ja laturi.


title: DKW F10

text: Voima välittyi nestekytkimen kautta synkronoimattomaan, vapaakytkimellä varustettuun vaihteistoon, johon kuului kolme vaihdetta eteen sekä peruutusvaihde. Autossa oli etupyöräveto.


title: DKW F10

text: Autossa oli umpinainen teräsprofiilirunko. Etu- ja taka-akseleilla oli poikittaiset lehtijouset. Edessä oli alapuoliset kolmiotuet ja takana putkiprofiilista tehty jäykkä akseli. F8-mallista poiketen F10:ssä oli hydraulitoimiset ATE:n valmistamat rumpujarrut ja teleskooppi-iskunvaimentimet. Eräät alustan osat oli kustannussyistä lainattu Schnellasterista. Rengaskoko oli 5,60 × 16".


title: DKW F10

text: Valmistusohjelmaan kuuluivat nelipaikkaiset sedan ja cabriolet. Ensimmäisten cabrioletien kattojen sivuissa oli ulkopuolelle asetetut jäykistimet, mutta myöhemmistä yksilöistä ne puuttuivat. Bakeliittinen kojelautapaneeli periytyi suoraan sotaa edeltäneestä Sonderklasse-mallista.


title: DKW F10

text: Auton huippunopeus oli 85–90 km/h ja polttoaineenkulutus 6,25–7,5 litraa sadalla kilometrillä. Tankkiin mahtui polttoainetta 32 litraa. Kääntösäde oli viisi metriä.


Eurooppa-liigan kauden 2016–2017 lohkovaihe alkoi 15. syyskuuta ja päättyi 8. joulukuuta 2016. Yhteensä 48 joukkuetta kilpaili lohkovaiheessa, joista 24 eteni Eurooppa-liigan kauden 2016–2017 pudotuspelivaiheeseen.


title: Eurooppa-liigan kauden 2016–2017 lohkovaihe

text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Matsu (1944)

text: Matsu () oli Keisarillisen Japanin laivaston vuonna 1944 valmistunut Matsu-luokan hävittäjä toisessa maailmansodassa.


title: Matsu (1944)

text: Alus tilattiin Maizurun laivastontelakalta osana vuoden 1944 hankintoja. Sen köli laskettiin 8. elokuuta 1943 ja alus laskettiin vesille 3. helmikuuta 1944. Alus otettiin palvelukseen neljä kuukautta myöhemmin 28. kesäkuuta.


title: Matsu (1944)

text: Alus upposi taistelussa Chichijiman pohjoispuoella 4. elokuuta 1944 ja se poistettiin alusluettelosta 10. lokakuuta 1944.